Pernah ora êluh wayah sedang sekolah, kerja, atau berkegiatan di luar rumah, secara ora sengaja celananya tersangkut sesuatu ampè akhirnyah robek? Kalu pernah, pasti êluh panik ama jêngah. Bingung juga kudu berbuat apah, ya, kan? Ontong panik, sekarang êluh kudu mempersiapkan plester berwarna cokelat atau sejenisnya. Kalu êluh ora punya persediaan plester, êluh bisa minta tulung kêpada têmên buat membelikannya. Ora disaranin makè selotip, ya. Setelah onoh, cari bagian celana nyang robek. Tempelkan plester di bagian dalêm celana, ontong di bagian luar! Sêlêsè, dah! Cara menambal celana sobek nyang tadi adalah solusi praktis, tapi bersifat sêmêntara. Nanti kalu udah sampè di rumah, silakan dipermak di tukang jait biar ditambal dêngan rapi.


Naek gandaran yang paling enak di Jakarta itu naek kereta. Itu juga kalo di dalem kagak empet-empetan. Kadang, pas lagi empet-empetan gitu suka kagak tahan kebelet kencing. Enaknya di kereta, kita bisa turun dulu di stasiun mana aja, buat ke wesehnya biar bisa kencing. Abis itu, kita bisa lanjutin lagi, naek kereta yang di belakangnya. Waktu kerja pernah di dalem kereta udah azan magrib. Jadi, turun dulu di stasiun. Sebelom ambil wudu, masuk weseh buat kencing. Kagak kebelet banget, cuman buat jaga-jaga aja. Pas masuk ke weseh, ada aer ngegenang di bawahnya. Untung belom ampe masukin kaki. Langsung begidik geli banget liatnya. Bagusnya lagi kagak kebelet banget. Langsung mabur ke musolanya aja buat sembayang.


Bangkit dari keadaan yang terpuruk emang kaga semudah ntu. Dibutuhkan tekad yang kuat serta dukungan dari orang sekitar yang mampu memberikan semangat untuk tetep jalanin idup yang ade. Sungguh menyedihkan saat melihat para korban gempa di Cianjur beberapa bulan lalu. Beberapa dari mereka ada yang pade kehilangan keluarganye. Hal ntu semua tentu sangatlah menyakitkan, kaga mudah buat mereka buat nerima kenyataan yang pait ntu. Ibaratnye kalo keilangan harta benda aje masih die bisa usahain terima dengan lapang dada, tapinye kalo udeh keilangan nyawa pastinye hanya bisa ikhlas, sabar, dan berserah diri sama Allah. Apelagi kalo ngeliat anak-anak yang pade keilangan, rasanye miris banget dah.


Toni baru aje pulang sekolah. Die pun jalan kaki buat pulang ke rumahnye. Entu hari bener-bener panas. Toni jadi kagak sabar buat secepetnye sampe rumah dan segera mandi abis entu ngebadog dan minum es. Die udeh bener-bener capek seharian di sekolah apelagi sekarang panas bener cuacanye. Eh udeh lagi capeknye, pas udeh di jalan mau masuk rumahnye, ade orang sembarangan buang ludah. Toni yang masuk ke entu tikungan pun kena ludahnye entu orang. Toni jijik bener dan bahkan nyaris muntah karena kena ludah orang laen. Nyok jangan buang ludah sembarangan! Kan pasti entu orang yang nanti kena atau kagak sengaja nginjek jijik bener, apelagi ade bakterinye kan?


Kaya yang udeh aye sebutin tadi, kalo kite dapet rejeki lebih dari hal nyang kaga disangka-sangka lebih baik banyakan disedekahinnye. Soalnye, kalo kite nerapin itu hidup kite berkah terus dah. InsyaAllah kaga pernah ngerasa kesusahan, sekalinye dapet musibah tuh banyak ada aja nyang nolongin. Soalnye, rejeki tuh kaga cuma dalem bentuk duit. Rejeki tuh bisa dateng dari mana aja, dari kesehatan, dikelilingin orang baik juga rejei buat kite. Mangkanye jangan pernah sayang dah buat berbagi ama menolong, karna ntar pasti berbalik lagi ke kita. Kaga usah takut rejeki kite bakal berkurang, karena rejeki udeh di atur. Mangkanye selama dikasih rejeki lebih jangan dah tuh dipake buat berfoya-foya doang tapi lake juga buat sedekah.


Elu pernah kagak, dapet penghargaan dari menangin suatu lomba? Kalo aye sih pernah, pas TK, hehe. Menjelang lomba, tentu aje aye terus-terusan berusaha buat latihan. Terus pas udeh lomba dan aye dinyatain menang serta dapet penghargaan, tentunye aye seneng bener deh! Wajar aje sih ye, aye seneng pas entu. Soalnye pas entu, aye ngerasa usaha aye buat latihan lomba kagak sia-sia, aye berhasil dapet penghargaan, aye  berhasil jadi salah satu pemenang walaupun aye pas entu paling kecil di antara peserta laennye, aye ngedapetin tujuan usaha aye yaitu menang, dan berhasil ngehadepin beragam kesulitan buat usaha latihan lomba. Intinye, entu bener-bener jadi salah satu pengalaman yang paling menyenangkan dalam hidup aye karena aye ngerasa puas, bangga, dan seneng bener deh kalo udeh berhasil dapet penghargaan!


Manusia yang hidup di dunia pasti mengetahui kalau mereka ntu hidupnye selalu berdampingan dengan makhluk halus dan hantu. Meskipun hidup berdampingan dengan hantu, tetapi kagak semua orang bisa melihat hantu secara langsung. Ada beberapa orang yang benar-benar memiliki kemampuan untuk melihat hantu, tetapi ada juga orang yang hanya bisa merasakan kehadirannye ntu hantu. Akan tetapi, sebagian orang lainnye pernah merasakan kehadiran hantu, dan melihat hantu tanpa sengaja. Seseorang yang kagak sengaja melihat hantu di suatu tempat, biasanye akan muncul ketakutan, sehingga akan berusaha untuk kabur. Hal seperti itu sangatlah wajar dan hampir semua orang akan merasa ketakutan ketika melihat hantu. Dikutip dari brainacademy.id bahwa dari hasil survei YouGov di Inggris, di tahun 2014 menyimpulkan bahwa sebesar 39% orang Inggris meyakini kalau dirumahnye terdapat makhluk halus dan 34% orang lagi berpikir bahwa hantu itu memang benar-benar ada.


Makin hari makin aneh aja permintaan mpok aye, sekarang die nyuruh buat nyari buah kesemek. Aye sendiri aja kaga tau bentuknye gimana, ya mao kaga mao cari lagi dah di pasar. Kebeneran banget tuh ada, kata tukangnye buah kesemek tuh jarang ada, wah lagi beruntung kayanya aye. Pas nyampe di rumah aye kasih tuh ke mpok, eh dia marah karna katanye rasanya sepet. Pas aye cari tau rasa sempetnye tuh dari kulit luar nyang warnanye putih, kalo mau kaga sepet kite perem dulu tuh, selaen itu bisa juga tuh direndem aer kapur. Bener aje, pas aye ikutin cara-caranye bisa dimakan juga tuh buah nyang baru aye liat seumur-umur.


Aye pernah jijik sampe mual cuma karena badogan kotor. Badogan kotor entu bisa aje diliat dari tempatnye yang jorok make kemungkinannye entu badogannye pun kotor. Biasanye entu tempat-tempat kaki lima yang kumuh emang ade kemungkinan buat jual badogan yang kotor. Eits, tapi kagak semuanye ye. Di belakang kampusnye aye entu ade banyak bener tenda tukang badogan. Aye dan temen-temennye aye pun udeh nyobain beragam badogan dari entu tempat. Semua badogannye bersih. Minimal kagak ade kotoran terpampang jelas dah. Nah tapinye suatu waktu aye beli sushi di salah satu tenda badogan, kagak taunye entu badogan kotor. Aye pun jijik bener karena entu badogan kotor.


Dibolèhin sêsêorang ngêrasa ngêri dêngan dosa nyang pêrnah dilakuinnyah, bahkan diah têrmasup tanda bênêrnyah tobat sêorang hamba atau baèknyah iman nyang ada di dalêm tobatnyah. Dêngan bêgonoh, êluh bakal ngêrasa ngêri akibat dosa nyang pêrnah dilakuin karna bêrimbas ama kêjadian nyang bakal datêng. Diarêpin pêrasaan onoh ngêdorong kêpada hal nyang lêbih baèk, mangkin ngêdêkêtin dêngan Allah Swt., ama mangkin ngêmêrbanyak tobat kêpada-Nyah. Tapi, ontong ampè kêngêrian têradêp dosa malah nongolin kêputusasaan nyang berlêbih ama ngêjadiin êluh bêprasangka buruk kêpada Allah Swt. Kadar rasa ngêri nyang wajib dimilikin sêorang hamba adalah sêukuran rasa ngêri nyang bisa ngêdorong buat ngêlakuin hal-hal nyang pardu ama ngêjauhin nyang diharamin.


Ngerasain kegagalan tuh rasanye sakit banget, padahal badan ini tuh sehat cuma hati tuh kaya kosong trus sesek rasanya dada. Hidup tuh kaya udeh kerasa berat banget trus gatau gimana cara ngadepinnye. Banyak banget pikiran dikepala nyang bikin jadi was-was trus kaga tenang dalem hati ama fikiran. Ngerasa pengen sendiri karna kalo nyari jawaban ke orang lain tuh malah makin tambah emosi, bukan ape-ape cuma kaya makin bikin keruh karna kaga semua tuh ngarti rasanye jadi kite. Semua disekitar kite tuh udeh kaga menarik lagi, badan kerasa bener-bener kaga berdaya. Cuma diri sendiri aja nyang bisa bikin tenang dan aman.


Elu pernah kagak, ngerasa mau muntah saking jijiknye sama kotoran hewan kambing? Aye pernah liat kotoran hewan kambing dan entu bikin aye jijik bener sampe mau muntah karena entu kotoran. Pas menjelang Hari Raya Idul Adha, adek-adek sodaranye aye pengen ngeliat entu hewan kurban yang ade di depan masjid. Akhirnye aye pun nurutin kemauan mereka buat liat. Nah pas sampe sono, aye langsung disuguhin sama pemandangan yang bener-bener bikin aye jijik sampe mau muntah. Nah entu wajar aje katanye kalo aye sampe mau muntah. Karena salah satu penyebab orang mual dan pengen muntah entu karena nyium aroma yang kagak sedep dan nyenget. Pas entu kan aye lagi ngeliat kotoran kambing yang bener-bener kagak berhenti keluar dan baunye bener-bener parah. Wajar aje jadinye kalo aye jijik bener sama entu kotoran hewan dan bahkan ngerasa mual. Nah makanye elu kalo mau liat kambing, kudu siapin mental ye biar kagak mual dan jijik karena kotorannye bener-bener kayak kagak berhenti keluar.


Sêsêorang dêngan sêrangan panik ngêbutuhin pêratian mèdis, têrutama kalu têrjadi sêcara bêulang atau dampaknyah bisa ngêbahayain diri dèwèk sêrta orang laèn. Olèh sêbab onoh, sêsêorang nyang ngalamin sêrangan panik sêbaèknyah dikonsultasiin kê tênaga kêsèhatan nyang bêkompetènsi pêranti ngêdapêtin èpaluasi ama pênanganan lêbih lanjut. Ora ada cara nyang pasti pêranti nyêgah sêrangan panik, tapi wayah ngêrasain gêjala-gêjala sêrangan panik sêpêrti muka ngêmèrah, sêsêk napas, nyêri dada, rasa ênêk, nyêri kêpala, ama rasa ngêri nyang amat intèns, êluh dirèkomendasiin buat sigrah mêrèksain diri buat ngêdapêtin pêngobatan. Hal ênih kudu dilakuin pêranti ngêbantu ngêbêrêntiin sêrangan ngêjadi lêbih buruk atau nongol lêbih sêring dari sêbêlonnyah. Cara ênih cukup èpèktip pêranti ngêjaga kêsèhatan mèntal êluh.


Dari sêkian banyak undian nyang Yuna miluin, diah pêrnah mênang atu. Undian onoh diadain ama salah atu pêrusahaan motor dalêm rangka Natal taun kêmarèn. Wayah onoh ada 5 hadiah buat 5 pêmênang. Jêm tangan nyang jadi hadiah utama dêngan harga nyang lumayan mahal. Undian onoh nyuruh pêsêrta buat ngêja pantun sêsuè ama tèma dari pêrusahaannyah. Yuna bêpikir kêras ngêja pantun sêunik mungkin. Pas pêngumuman, ada nama Yuni sêbagè pêmênang utama di antara 5 pêmênang laènnyah. Rasanyah girang pisan karna diah baru pêrtama kali bisa mênang undiah sêtelah bêkali-kali nyoba. Yuna disuruh datêng kê pêrusahaan buat ngambil hadiahnyah. Girang êmên rasanyah ati diah.


Wayah nongkrong di Kawasan Cangar, Batu, Chioo malah ngêjadi saksi kêcêlakaan. Awalnyah Chioo lagi nongkrong sêmbari ngêliat indahnyah alam Kota Batu. Tapi, tanpa disangka diah malah ngêliat kêcêlakaan bêulang kali. Têpat di dêpannyah ada sêbuah jalan nyang nikung tajêm. Di têmpat onohlah diah ngêliat langsung kêcêlakaan bêulang kali. Pêrtama dialamin ama pêmontor nyang kêilangan kêsêimbangan wayah nikung. Diah ora ampè jatoh, tapi ngêja pêmontor dari arah bêlawanan ngêrèm ngêdadak ama nyêbabin pêngêndara di bêlakang nabrak ampè kêsungkur kê aspal. Sêudah pêngêndara-pêngêndara onoh ngêlanjutin pêrjalanan, ora lama Chioo ngêliat kêcêlakaan lagi baè. Montor nyang dikêndarain orang onoh kêilangan kêsêimbangan wayah nikung dan akhirnyah kêluar aspal. Dalêm atu jêm, Chioo ngêliat sêmbilan kali kêcêlakaan lalu lintas sêcara langsung.


Sekarang tuh lagi musimnye duren, Babeh seneng banget tuh karna die doyan banget duren. Selama ini tuh Babeh kalo milih duren tapi kaga pernah bener, nah akhirnye aye ajak aja deh tuh ke toko buah. Duren nyang dijual gede-gede trus baunye wangi banget. Girang banget tuh babeh dapet duren nyang kualitasnye bagus. Sebelum Babeh makan, aye selalu wanti-wanti kalo makan duren tuh ada batasnye. Babeh kan sekarang udeh gendut, nanti kalo kebanyakan makan duren bisa makin ngembang. Menurut artike dari Halodoc nyang aye baca, duren tuh kandungan kalori ama kabohidratnya tinggi. Nah 1 kg duren aja mengandung 1.500 kalori, nah itu udeh memenuhi 70% kalori sehari. Buat nyang obesitas mesti ati-ati dah, makannye jangan banyak-banyak


Dari sudut pandang mèdis, ngêludah bukan tibang masalah sosial, tapi go bêpotènsi nimbulin bahaya bagi lingkungan. Banyak pênyakit nular bisa bêpindah antêrmanusia liwat kontak dêngan pêrcikan aèr liur (droplèt) ama dahak sêpêrti wayah batuk atau bangkis. Sangking gêdényah risiko pênularan pênyakit liwat droplèt, nêgara-nêgara têrtêntu bahkan ngasih dênda nyang ora maèn-maèn bagi mêrèka nyang bêrani sêmbarangan ngêludah di têmpat umum. Pada dasarnyah aèr liur bêmanpaat bagi awak pêranti nètralin asêm nyang diproduksi baktèri di dalêm mulut. Dêngan bêgonoh, baktèri go ora bêkêmbang biak ama nyêbabin nongolnyah pênyakit mulut. Tapi, aèr liur go bisa ngêjadi pêrantara pênularan pênyakit baru. Risiko pênularannyah èmang têrmasup kêcit, tapi kuman ama baktèri nyang hadir dalêm liur bisa têtêp idup dalêm waktu lama, bahkan sêudah diludahin. Hal ênihlah nyang bisa ningkatin risiko pênularan inpèksi.


Biasanya  setelah orang tua meninggal dunia, seringkali kita akan teringat kembali dengan kesalahan dan dosa yang pernah kita perbuat kepada mereka. Dengan demikian tentunya kita tidak bisa meminta maaf secara langsung seperti saat mereka masih hidup. Akan tetapi ternyata ada satu cara yang bisa kita lakukan untuk menebus dosa terhadap orang tua yang telah meninggal dunia. Sebagaimana diajarkan oleh Rasulullah SAW. Dimana cara ini bahkan sangat mudah untuk dilakukan. Sehingga tidak ada lagi halangan untuk meminta maaf kepada keduanya meskipun mereka telah meninggal dunia. Lalu seperti apakah cara yang dimaksud ?, Segala kebaikan yang telah diberikan oleh kedua orang tua, tidak akan pernah bisa terbalaskan meskipun dengan seisi dunia. Sehingga berbakti kepada keduanya tidak hanya wajib dilakukan saat mereka masih hidup namun juga setelah meninggal dunia. Bila semasa hidupnya kita dapat berbakti dengan cara menyenangkan keduanya, menuruti setiap perkataannya serta berbuat baik keduanya. Maka setelah mereka meninggal dunia kita dapat berbakti kepada keduanya dengan cara mendoakan mereka. Selain itu kita juga dianjurkan untuk melakukan ziarah kubur.


ALT, doktêr spèsialis salah atu rumah sakit di Durèn Sawit, Jakarta Timur, kudu bêurusan ama polisi. Diah diamanin karna nodongin sênjata kêpada karyawan administrasi nyang ngatur pêndistribusian pasièn. Kêjadian onoh têrjadi pada Sabtu, 14 Oktobêr 2017 sêkitar jêm 11.30 WIB. Têngari bolong ALT datêng kê rumah sakit. Diah nyari Pipit, karyawan bagian administrasi. ALT bêmaksud nanyain alêsan mangkin bêkurangnyah pasièn BPJS nyang disalurin kêpada dirinyah. Têrnyata, Pipit lagi ora ada di têmpat. Wayah onoh nyang bêgawè di bagian administrasi adalah AS, rêkan gawè Pipit. Têrus, ALT ngomèl-ngomèl kêpada AS. Diah nuduh AS nyang mindahin pasiènnyah kê doktêr laèn. AS nyang ngêrasa ora ngêlakuin tuduhan onoh ngêbèla diri nyang ngêja ALT mangkin sèwot. ALT langsung nyabut pèstol dari pinggangnyah ama nodongin kê kêpala AS sêmbari ngomong, “Tadi pagi guah abis bêlajar nèmbak. Kalu êluh masing bêgonoh, guah tèmbak di luar!" Kêmudian, kêungkap juga bahwa sênjata nyang digunain têrnyata pèstol maènan.


UTBK ntu singkatan dari Ujian Tulis Berbasis Komputer. UTBK ntu salah satu tes masuk perguruan tinggi negeri nyang diselenggain ame LTMPT, Kalo ude lulus sekolah menengah pertama Daftar Top 1000 Sekolah Tahun 2021 nyang diliat nilai UTBK ntu date Lembaga Tes Masuk Perguruan Tinggi atawa LTMPT nyang ngurutin SMA, MA,SMK, dan PKBM nyang didasarin ame rata-rata nilai UTBKnye. Ketue LTMPT 2021 Prof. Nasih ngomong kalo, nyang masuk itungan nilai UTBK 2021 ntu Tes Potensi Skolastik (TPS) paling gede 60% ame Tes laennye, sekolah nyang masuk dalem ngukur Top 1000 sekolah 2021 dari hasil itungan LTMPT ntu sekolah ame jumlah peserta nyang diajuin ame sekolah asalnye nyang berarti itungannye UTBK 2021 lebih dari 40 siswa.


Kêtêmu ama têmên lama puguh amat nyênêngin. Selaèn onoh, têrnyata kêtêmu têmên lama juga punya bêrbagè manpaat. Bêrikut ênih bêbêrapah di antaranyah. Pêrtama, ngabisin waktu barêng têmên lama bisa ngêbantu êluh ngingêt ama ngêidupin lagi kênangan indah. Kênangannyah ora mêlulu soal hal-hal nyang girang, êluh juga bisa ngingêt pêrjalanan pêrsahabatan ama ikêtan rosa nyang pêrnah têrjadi wayah-wayah sulit. Kedua, ngidupin lagi pêrsahabatan dari waktu nyang bèda dalêm idup bisa ngêja kita kêhubung lagi ama bagian diri dèwèk. Têmên lama bisa ngingêtin têntang diri kita nyang dulu ama ngêbantu bêrhubungan dengan bagian diri dèwèk nyang udah kêlupaan sêlama bêtaun-taun. Kêtiga, bêrhubungan lagi ama têmên lama bisa ngasih sudut pandang baru têntang idup nyang têrjadi wayah ênih.


Kalo bebuat dosa emang bagusnye ude ngerase takut duluan sebelon ngelakuin. Cuman, kalo rase takutnye muncul pas ngelakuin dose, ntu juge kagak ngape-ngape, tapi kalo bise segera berenti dari lakuinnye, sih. Ngerase takut pas ngelakuin dosa, mirip-mirip kek takut ame hal laen. Gejala nyang ditunjukin juge sebelas-due belas. Jantung degupnye lebi cepet, ngaruh juge ke badan, terutame kaki ame tangan, jadi dingin, terus bise aje jadi grogi, pikiran udeh ke mane-mane, ame selalu kepikiran nyang teburuknye. Rase takut enih ujungnye bise becabang jadi due, kite berenti ngelakuin dose, ato tetep bae lanjut gegara bise ngatasin gejala-gejala takutnye. Ye, ntu pilihan idup orang masing-masing, si.


Elu pernah marah ke petugas? Biasanye kalo marah ke petugas karena ape? Aye pernah diceritain sama temen aye pas die lagi dateng ke suatu kafe. Entu kafe emang tempatnye lucu bener. Tapi entah kenape kagak beken layaknya kafe-kafe lucu. Temen aye pun tertarik buat datengin entu kafe karena tempatnye lucu. Pas liat-liat menunye, katenye temen aye emang agak mahal. Tapi kagak mahal-mahal bener kayak restoran atau kafe yang lebih fancy. Nah pas udeh tau mau mesen badogan dan minuman ape, temen aye udeh beberape kali manggil petugasnye, tapi kagak dilayanin. Temen aye mikirnye entu yang dilayanin duluan mungkin udeh dateng lebih dulu. Eh makin lama temen aye sadar kalo ade beberape tamu yang udeh dilayanin padahal lebih dulu die. Nah wajar aje deh temen aye marah ke para petugasnye.


Serangga nyang tadinye kite liat jijik tapi teryata bisa dijadiin usaha di rumah. Emang nih serangga tuh bisa di piara di rumah, namanye magot. Magot ini nanti buat makanan ternak, trus knapa orang pada miara magot karna die bisa ngabisin sampah organik. Jadi, sisa-sisa makanan nyang organik tuh nyang bakalan di makanin ama si magot ntu. Kalo kite liat si ciri-cirinye persih kaya ulet sawah nyanh biasa Nyak ceritain. Kalo kite niat buat miara, kite kudu siapin media piaranye, taro di tempatnye juga jangan sembarangan nanti die bisa kabur trus masuk ke dalem rumah lagi. Karna kalo udeh waktunye nanti si magot tuh berubah jadi serangga nyang mirip ama lalet cuman bentuknye lebih gede.


Seseorang dengan tipe cuek, seolah kagak peduli dengan lingkungan sekitarnye. Responnye terhadap sesuatu, cenderung datar. Cowok tipe ntu kagak mudah dipancing dengan pemberian atau hadiah. Jadi, kagak mudah memilih hadiah untuk cowok dengan tipe ntu. Bukan berarti cowok dengan tipe ntu kagak menginginkan hadiah. Namun, jika kalian bisa menemukan hadiah yang tepat untuk cowok dengan tipe ntu, kalian akan mendapat tempat yang istimewa di hatinye. Namun, kalian harus siap mental dengan reaksinye, jika yang kalian berikan, kurang tepat. Jadi, untuk mendekati cowok dengan tipe ini, kalian harus melakukan usaha yang lebih, tentunye dengan penuh kesabaran. Salah satu kado yang bisa jadi pilihan untuk si cuek bisa kamu beri beberapa kado berikut ini ; T-Shirt, Topi, Sneakers atau Dompet sesuai gayanye.


Peran jadi orang tua emang teryata kaga mudah, dulu aye dapetin trauma karna keseringan dimarahin depan umum. Sebenernye jaga emosi depan umum juga susah-susah gampang, pernah sekali hampir marahin anak di depan banyak orang. Pas aye cari tau teryata banyak nih hal kaga baiknye, kalo anak kesering dimarahin depang banyak orang. Teryata emang bener, terlalu sering anak dimarahin anak bisa ilang rasa percaya dirinye, persis ama nyang aye rasain ampe saat ini. Ciri-cirinye anak bisa merasa rendah harga dirinye, ngebuat jadi orang nyang ragu-ragu pas dapet keadaan nyang susah, trus anak jadi kaga bisa nahan diri. Denger dampaknye jadi makin takut kan, nah ati-ati ya jadi orang tua mesti banyak laagi ngelatih sabarnye.


Menurut Psikolog Meriyati, pada dasarnye, memiliki sedikit kecemasan akan tentang kematian adalah hal yang normal. Ketika kite mengkhawatirkan suatu hal kematian, tentunye kite bakal mengkhawatirkan tentang kesehatan diri kite, hal ini tentu hal yang wajar dan banyak terjadi. Dengan begitu, kite bakal belajar untuk dapat menjaga diri, baik dengan mengonsumsi ganyeman yang sehat, berolahraga rutin, serta lebih berhati-hati dalam beraktivitas agar kagak cedera. Akan tetapi, bagi orang-orang tertentu, memikirkan tentang kematian atau proses kematian dapat menyebabkannye kecemasan, dan ketakutan yang intens. Bahkan, perilakunye menjadi kagak wajar seperti mengurung diri agar kagak celaka, atau terkena penyakit. Sebagian orang di dunia ini dapat merasakannye ketakutan yang amat sangat terhadap kematian, atau proses kematian ntu sendiri.


Trauma masa kecil  bisa disebabkan oleh berbagai faktor seperti hinaan/ejekan, dikucilkan, atau bahkan kekerasan. dll, tidak hanya membuat seseorang menjadi trauma namun juga dapat menghambat seseorang menjadi sukses lantaran takut dalam menghadapi tantangan yang sulit. Bercerita mengenai pengalaman menyakitkan pada orang yang dipercaya
Ketika ingin memulihkan diri dari trauma yang dialami, ketahuilah bahwa bukan hanya anda satu-satunya orang yang mengalami trauma tersebut. Cobalah untuk bercerita pada seseorang yang benar-benar dipercaya, dengan menceritakan kenangan buruk mungkin akan membuar anda merasa rendah diri, minder, tidak sempurna, dll. namun dengan membuka diri akan membuat anda mengetahui bahwa banyak orang yang mengalami hal serupa. Tidak perlu ragu untuk berbagi pengalaman tersebut, dengan berbagi pengalaman akan membantu meringankan beban didalam hati.


Sewaktu adek aye lahir ke dunia ini aye girangnye kebangetan dah. Girang aje gituh gegara aye ngerasa dengan adenye adek aye, aye nambah temen, aye jadi girang makin bejibun nantinye temen aye. Kebetulan aye juga jarang boleh maen keluar kan tuh, jadinye aye ngerasa aye cukup aje maennye di rumah bareng sama adek aye dengan mainan aye yang seabrek-abrek. Bener-bener kaga sabaran banget waktu ntu nunggu lahirnye adek aye, aye bener-bener nungguin di rumah sakit pas enyak aye lahiran. Pas udeh lahiran lega dan girang banget rasanye. Aye kan kaga boleh tuh nginep di RS jadinye aye kalo lagi rumah bawaanye kaga sabaran dah tuh pengen buru-buru ke RS buat ketemu enyak aye, dan adeknye aye.


Kehilangan orang nyang disayang emang berat rasanye, tapi ga begitu lah kehidupan ada nyang dateng trus ade juga yang pergi. Pas aye kecil tuh aye girang banget karna bakal punya ade bayi, karna kan udah ngarti juga tuh. Teryata tuh pas ngelahirin ada nyang ga beres, bayinya tuh sungsang trus juga susah keluarye. Banyangin kan itu bahaya banget buat ibu ama bayinye. Proses ngelahirin ade aye tuh makan waktu lama, pan tau sungsang tapi tetep dipaksa lahiran normal. Untung aje bisa tuh bayi keluar, cuma pas udeh keluar tuh bayi kaga nangis trus juga kuning, akhirnye diputusin buat di bawa ke rumah sakit nyang lebih gede.


Kalo menurut aye nih ya lebih baik nabung dari pada harus beli barang ngutang. Apalagi ampe gadein sertipikat rumah. Ngeri kaga ketebus kalo kite pendapatannye lagi kaga stabil. Namanye rejeki kan naek turun, materi kaga selamanye banyak. Roda kehidupan tuh berputasr, kaga selamanye kite di atas terus. Apalagi kalo kite kaga bisa jalaninnye. Aye sempet malu ama tetangga karna Babeh tuh ampe berani gadein sertipikat rumah. Orang kalo mao pinjem duit kan pasti di survei tuh, orang bank bakalan dateng ke rumah kite. Otomatis orang sekitar kan pasti bakalan tau, nah kalo tau pasti nyang diomongin jelek apalagi ampe ngutang ama bank kan.


Kapan ari, pernah ade berita soal toilet di puskesmas sala atu kota di Jawa Tengah, kondisinye jorok bukan maen. Di lantainye beserakan botol mineral kosong, botol pembersih lantae, ame pispot di pojokan. Gayungnye juge ude kusam ame ember aernye kagak terawat bener. Nyang disayangin, enih kejadiannye di puskesmas nyang kudunye jadi tempat nyang kebersiannye mesti kejaga bangat buat ngedukung kesembuan pasiennye. Cuman, toilet jorok enih kudu diadepin ame sala atu pasien nyang kudu diisolasi gegara ngidap pirus menular. Iye, toilet jorok enih adenye di ruang isolasi, nyang justru butuh bangat steril biar pirus kagak ke mane-mane. Gegara enih, pasien nyang ngerasa jijik jadi minta pulang paksa pake alesan anaknye rewel di rume, terus ngepiralin pideo nyang isinye kondisi toilet jorok enih.


Polrès Bukittinggi nangkêp sêorang lanang bêrinsial RJ nyang kêlibat kasus pênganiayaan bêrujung mêninggalnyah korban. Têrsangka ngabisin nyawa korban nyang bêrinisial AR karna sèwot ngêliat bininyah digêbukin. Duèl maut onoh têrjadi di rumah kontrakan di Kêcamatan Ampek Angkek, Agam, pada Jumat sêkitar pukul 10.00 WIB. Pêlaku ama korban sama-sama mêgang sênjata tajêm dalêm adu jotos onoh. Akibat duèl onoh, korban ngalamin luka tojos di bagian dada. Nyawa korban ora bisa disêlamêtin karna mêninggal dalêm pêrjalanan mênuju rumah sakit. Bêrès kêjadian onoh, polisi têrus nyari kêbêradaan têrsangka nyang akhirnyah ditangkêp di Gulai Bancah, Bukittinggi. Têrsangka karang ditahan Polrès Bukittinggi buat pêmêrèksaan lêbih lanjut.


Bagi sêbagian orang, waktu bêkualitas ama diri dèwèk mêrupakan momèn istimèwa nyang ora sêlalu bisa didapêtin dêngan gampang. Tapi, têrnyata ora sêmuah orang ngêrasa kêrasan ngabisin waktu dèwèkan. Bagi mêrèka nyang ngêdêrita autopobia, dèwèkan mêrupakan hal nyang ngêriin ama bisa nongolin rasa cêmas bêlêbihan. Dèwèkan, bahkan di têmpat nyang tumannyah kêrasan sêpêrti di rumah, bisa ngakibatin kêcêmasan nyang parah bagi orang-orang dêngan kondisi onoh. Orang dêngan autopobia ngêrasa mêrèka ngêbutuhin orang laèn di sêkitarnyah supaya ngêrasa kêrasan. Mêrèka mungkin ora bisa bêpungsi sêcara normal ampè mêrèka ora lagi ngêrasa dèwèkan. Wayah mêrèka dèwèkan, mêrèka ngêrasa pêrlu buat ngêakhirin kêhêningan atau rasa dèwèkan mêrèka sêgasik mungkin.


Dalam menghadapi suasana kerjaan yang kurang asik, dan bikin gedek. Kite harus bisa atur pola pikir, dan bersikaplah realistis, sehingga kite dapet menurunkan ekspektasi terhadap pekerjaan yang tengah dikerjakan. Dengan begitu, kecemasan dan stres di tempat kerja dapat berkurang. Selain ntu, jangan lupa untuk memberi apresiasi terhadap diri sendiri terhadap prestasi yang pernah dicapai. Coba ceritakan apa yang dirasakan kepada orang-orang terdekat yang dapat dipercaya. Meski kagak selalu mendapatkan solusi, cara ntu dapat membantu melepaskan emosi negatif, dan mengurangi stres pekerjaan. Terapkan gaya hidup sehat dengan cara mengonsumsi ganyeman yang sehat, rutin berolahraga, dan tidur yang cukup. Hal-hal ntu dapat mendukung tubuh yang sehat, dan pikiran yang lebih mudah fokus, sehingga menurunkan risiko terjadinye burnout. Selain ntu, kite juga bisa mencoba mencari hobi baru, atau melakukan hal-hal baru yang belum pernah dilakukan sebelumnye untuk mengatasi burnout. Burnout dalam pekerjaan kagak hanya berpengaruh pada hasil kerja, tapi juga dapat meregangkan hubungan dengan orang-orang di sekitar, dan menurunkan kesehatan.


Ngatasin anak yang udah trauma gara-gara diomelin emang rada susah buat pede maen ama lingkungannya. Sebage orangtua, kita bisa bikin bocah nyaman lagi ngomong ama kita, ngomong ama temen-temennya juga. Pas lagi maen ama temen-temennya, kita dampingin jia sembari perhatiin pegimana cara jia maen ama temen-temennya lagi. Kalo di rumah, kita bikin jia nyaman pake cerita-cerita yang bikin jia seneng. Kalo udah gitu, si bocah juga ngerasa aman ama nyaman buat ngobrol lagi bareng kita. Pas si anak udah ngerasa enak lagi ngobrol ama kita, jangan lengah juga gara-gara kita ngerasa bersalah pernah ngomelin bocah, kayak ngebebasin bocah ngelakuin apaan aja seenaknya. Kalo anak ngelakuin kesalahan lagi, tetep kita bilangin jia. Jangan ampe rasa bersalah kita jadi senjata buat bocah. Kita bilangin pake cara yang baek, ajak bocah berunding, bukan langsung nurutin kepengenannya. Jadi, kita sebage orangtua ngubah cara nasehatin jia, tapi juga tetep kasih arahan mana yang bener mana yang salah.


Sebelomnya kan nyang kejutan mulu tuh pacara aye, nah aye tuh sekarang gantian mao bikin kejutan buat pacar aye. Aye kan belajar romantis juga dari die ya, agak bingung juga mau bikin kejutan nyang kaya gimane. Abis juga die kaga punya hoby sih. Akhirnye, aye mutusin buat minta tolong temennye buat ngumpul pas hari ulang tahun die, tanpa sepengetahuan die. Alhamdulillah tuh mereka pada mao diajak kerja sama, trus mao lagi ngeluangin waktunye nyang lagi sibuk juga. Akhirnye, aye tiba-tiba minta ketemuan karna bilang bannye kempes, untungnya dia bisa. Akhirnye, aye suruh dia ke kafe tempat acara kejutannye, die bener-bener kaga nyangka kalo aye bakalan ngumpulin temennye.


Banyak hal yang bener-bener traumatis dialamin Jane pas die masih seorang remaja berumur 13 taonan. Mulai dari idup dengan babehnye yang tukang nyiksa, diusir dari rumahnye bareng enyaknye, sampe die dilecehin sama seorang pedofil yang jadi gurunye pas die SMP. Entu semua bikin Jane luka dan sedih bener. Kagak entu aje, Jane berubah jadi sosok yang moody, gampang marah, impulsif, dan pengen nyakitin dirinye sendiri. Jane juga makin lama makin sulit ngontrol emosinye, sering sedih, cemas dan ketakutan. Bahkan Jane ada kalanye ngelukain dirinye pas emosinye lagi meledak-ledak. Entu trauma pas masa kecil lumayan ngaruhin kehidupannye Jane sampe die saat ini kuliah.


Belum lama ntu ade viral sebuah video yang memperlihatkannye cara bagaimane si penjual ganyeman atau minuman saat menyiapkannye ntu dagangannye untuk pembeli. Penjual minuman di India ntu sangat kagak higienis alias jorok. Pasalnye, die mencelupkan ganyemannye ke kuah menggunakan tangan langsung. Tangan ntu menyentuh bagian kuah, kemudian dagangannye ntu disajikan langsung ke pembeli. Melihat ntu pastinye semua orang akan merasa jijik. Namun, kagak bagi dua orang pembeli di sana. Mereka justru tampak antusias bahkan menambah beberape kali, mungkin hal ntu udeh biasa buat mereka jadi kaga ada istilah ntu ganyemannye kotor, jorok, dan jijik kite ngegaresnye. Video yang memperlihatkan penjual makanan jorok ntu dibagikan oleh akun Instagram @ndorobeeii. Unggahan itu langsung ramai ditanggapi netizen yang mengaku jijik. Bejibun netizen yang menyarankan untuk menggunakan alat agar lebih higienis. Mengingat kondisi saat ntu terbilang sangat berbahaya ape lagi kagak menjaga kebersihan pada tangan maupun makanan. "Kok orang sana jorok banget ya," tulis komentar salah satu netizen.


Pas aye kuliah semester 5, aye bener-bener udeh kagak tahan banget make hapenye aye. Soalnye kan pas aye semester 5, kuliahnye aye udeh mulai daring. Walaupun buat kuliah daring dan nugasnye aye emang make laptop, tapi hape lebih sering dipake karena buat komunikasi di luar kelas daring, buat chatting sama temen sekelompok, ke dosen, dan laennye. Intinye, aye bener-bener stres deh karena hape aye udeh lemot bener, jadi nyusahin aye buat berkomunikasi. Tapi sebenernye, emang wajar sih entu hape udeh lemot bener. Soalnye entu hape emang udeh 6 taonan. Akhirnye karena udeh kagak tahan, aye pun mulai nyisain duit jajan aye buat tabungan beli hape. Nah setelah berbulan-bulan aye nabung selama semester 5, akhirnye pas bulan Desember, pas udeh menjelang akhir semester 5, duitnye aye pun kekumpul buat beli hape baru. Akhirnye pas malem setelah aye selsai nugas, aye pun pergi ke mall yang ada di deket rumah aye dan beli hape baru deh. Seneng bener aye bisa beli hape pake duitnye aye sendiri. Yah walaupun duit jajan aye masih dari orang tua sih ye, hehe.


Kejadiannya malam jum'at kemarin, temen abis DO orderan food jam 23.45 keperumahan diujung kampung. Selesai DO, dia jalan keluar kampung. Tepat pukul 00.10(dilihat dari riwayat orderan), ada orderan goride masuk. Tanpa curiga, dia jemput tuh CS, karena tujuannya searah tempat selter biasa ngetem. Orderan atas nama W tujuan ke daerah C, titik jemputnya deket jembatan yg samping kanan kirinya bnyk bambu. Begitu sampai titik, dijumpai sosok wanita yg sedang menunggu, Ketika sampai ditikungan, CS nunjuk gerbang perumahan, lalu belok kekanan masuk ke perumahan. Setelah sampai tengah perumahan, CS minta berhenti, sebelum turun CS sempet nyuruh matiin motor, katanya biar ga berisik. Setelah CS turun dan masuk rumah(krn pakai nontunai), temen lalu nyalain motor. Begitu motor nyala, lampu motor langsung menyorot puluhan nisan.


Waktu akhir pekan tuh kaga sengaja ketemu temen lama, biasanye kan aye akhir pekan itu tuh suka dikasih jatah liburan dari tugas rumah tuh ama laki aye. Nah, pas banget ketemu kawan lama ya langsung dah izin ama suami mao perginye rada lamaan. Ceritanye kite mao nostalgia zama dulu kite jalan berdua. Pertama tuh pasti makan di restoran faporit waktu SMA. Abis itu kite maen Timezone, karna kalo pulang cepet tuh selalu pulang trus abis itu maen DDR di Timezone. Kelar maen pan biasanye aus tuh, suka beli jajanan di di D'Crepes trus belinya nyang ada toping ice creamnya. Trus pulangnye naek angkot dah biar makin inget zaman dulu kalo pulang selalu naek angkot.


Imam Al-Ghazali ngasih tips bagi sêsêorang nyang nyadarin pêrbuatan maksiatnyah. Mênurut Imam Al-Ghazali, muhasabah atau introspèksi diri adalah lèngkah awal nyang kudu dilakuin. Muhasabah atau introspèksi diri pêrlu ditingkatin olèh orang nyang ora jêra dari pêrbuatan maksiat, mêski bêrkêpèngènan buat bêrênti. Sêlanjutnyah, Imam Al-Ghazali ngajak orang nyang ora bêrênti dari maksiat buat ngêbayangin pada saban kali ngêja maksiat sêbuah batu dilêmparin kê rumahnyah. Dalêm waktu singkat rumah onoh bakal pênuh olèh batu, tapi banyak orang nyang têrus ngulangin pêrbuatan maksiatnyah, sêdêngkan kêdua malaèkat pêncatêt amal ora pêrnah bakal lalai. Bêrikutnyah, Imam Al-Ghazali nganjurin biar mêrèka ngêhukum dirinyah. Misalnyah, kalu sêmpêt mandang lawan jênis nyang bukan mahram, mangka mêrèka bisa nutup sêmêntara waktu matanyah sêbagè bêntuk sanksi. Dêmikian juga bêlaku pêmbêrian sanksi bagi anggota awak laènnyah.


Melihat orang yang mamakai baju kembaran dengan kite jangan merasa malu atau gimane. Tapi cobalah sapalah die, dan berikan pujian terbaik tentang pakaian yang dipakainye ntu. Katakanlah bahwa kalian berdua memiliki fashion yang bagus. Meskipun kembar tentu akan ada hal-hal detail yang akan berbeda, misalnye aje ntu warna, dan bentuk aksesoris yang dipakai seperti gaya rambut, tas, dan juga pilihan sepatu. Dengan begitu, kite bakalannye terhindar dari momen, ataupun suasana yang canggung, dan bisa tetep tersenyum atas kejadian ntu tersebut. Terkadang pakaian yang udeh dipilih ntu hingga menghasilkannye penampilan menjadi all out, tentu akan merasa kecewa apabila nyatanye ada yang kembaran dengan kite. Walaupun kejadian ntu kagak bakal bisa diprediksi, kagak perlu untuk melampiaskan perasaan benci ataupun kecewa dengan seseorang yang memakai baju kembaran dengan dirimu. Sebab rasa benci ataupun kesal yang menyelimuti terkadang membuat diri sendiri terlihat buruk di mata orang lain, lagipula marah-marah pun bakalannye menguras energi diri sendiri.


Pêmêrèntah Kabupatèn Klatèn kêmbali nyanangin program pêrgasikan paksinasi Covid-19 bagi masarakat umum. Buat narik pêratian masarakat, udah disiapin hadiah undian bêrupa atu unit motor bagi warga pênêrima paksin Covid-19 nyang bêruntung. Program pêrgasikan paksinasi kali ênih dimaksudin buat pêrlindungan kêsèhatan masarakat sêhingga liwat program paksinasi nyang dimêriahin ama undian bêrhadiah ênih bisa ngarah masarakat lêbih lêga lagi. Sêlaèn hadiah utama, ada juga hadiah laèn nyang siap dibagiin kêpada masarakat. Program undian ênih mêrupakan lèngkah nyang amat baèk buat ningkatin kêsadaran masarakat biar mao dipaksin. Pêmkab Klatèn udah bêrupaya buat mastiin kêtêrsêdiaan dosis paksin nyang dikasih kêpada masarakat, tapi di sisi laèn dibutuhin kêsadaran masarakat buat miluin paksinasi supaya kêcipta kêkêbalan komunal dan Klatèn sigrah kêbèbas dari pandêmi Covid-19.


Biar terus dapet penghargaan kaye nyang udah-udah aye tetep semangat ama terus melatih kemampuan. Beberapa penghargaan nyang udeh aye dapetin bukan jadi alesan buat aye kaga kembangin lagi potensi diri. Kalo begitu aye juga bakal jaga kesehatan aye, karna pan percuma kalo kite punya tekad nyang kuat tapi kaga didukung ama fisik nyang kuat, nah aye bocorin nih langkah-langkahnye. Pertama tuh makan-makanan nyang bergizi. Kedua, jangan lupa banyak minum aer putih, karna olahraga berat jadi jangan ampe tuh kena dehidrasi. Ketiga, Minum vitamin, karna aye sering sakit jadi kalo cuaca lagi ga bagus aye mesti jaga tuh daya tahan tubuh. Tiga dasar itu aja tuh nyang harus diikutin, nanti juga efeknya bakal berasa didiri kite.


Pada suatu waktu di media sosialnye brand baju muslim yang terkenal ngadain give away. Saat ntu salah satu brand ntu die ngadainnye bagi yang komen terbanyak dan semenarik mungkin bakal di kasih gamis keluaran terbarunye brand mereka. Bejibun dah orang-orang pade ngikutin ntu lomba, karena emang ntu bajunye bagus orang pade demen, dan ntu brand salah satu gacoannye bejibun orang dalam bidang pakaian muslim. Pakaian mereka ntu dijual dengan harga yang kaga terlalu mahal, tetapi kualitasnye bagus serta modelannye ntu baju juga cakep. Semua orang pade ngarep menang kan tuh akhirnye pas diumumin aye menang, wah rasanye senengnye luar biasa banget dah.


Elu pernah liat sosok nyeremin kayak hantu? Aye pernah, pas TK, tapi cuma dalem mimpi sih hehe. Di mimpi entu, aye lagi jalan di jalan raya bareng enyak, empoknye aye, dan neneknye aye. Nah terus pas di jalan raya, aye ngeliat enyaknye temen aye lagi ngelambai-lambaiin tangannye sambil senyum ke aye dari seberang jalan. Aye pun nyamperin. Tapi pas udeh mau deket sama enyak temennye aye, aye baru sadar kalo daritaadi aye dipanggil sama keluarganye aye. Pas aye nengok ke mereka, ternyata enyak temennye aye ada di samping mereka. Lah terus, siape yang udeh di deket aye? Pas aye nengok, ternyata yang aye samperin entu hantu! Saking kaget dan ketakutan ngeliat entu hantu, aye kagak bisa ngapa-ngapain, cuma bisa berdiri dan ngeliatin aje. Nah ternyate katanye wajar aje pas ngeliat sesuatu yang gaib kite ketakutan abis entu bisa memicu berbagai reaksi, salah satunye terdiam, kayak aye. Nah jadinye wajar aje pas ngeliat hantu, orang bakalan beda-beda reaksinye dan salah satunye entu kayak aye, cuma bisa terdiam.


Wayah kêilangan barang, puguh êluh nyari-nyari cara biar bisa nêmuinnyah. Meski harganyah ora sêbêrapah, tapi barang onoh punya banyak kênangan. Mangka dari onoh, êluh kudu bêrusaha nyari barang onoh sêmbari bêdoa supaya barang nyang ilang gasik ditêmuin. Bêrdoa mêrupakan cara manusia ngêminta pêrmohonan kêpada Allah Swt. Wayah kêilangan sêsuatu, ngêmohon kêpada Allah Swt. adalah cara supaya barang nyang ilang sigrah ditêmuin. Driwayatin dari Ibnu Umar r.a., Rasulullah Saw. ngajarin umat Islam buat bêdoa wayah kêilangan suatu barang. Dêngan ngêbaca doa-doa bakal ngêbantu êluh buat bêrtawakal sêtêlah bêrbagè usaha nyang udah dilakuin. Pêrcaya dah bahwa Allah Swt. bakal ngasih jalan biar barang êluh sigrah ditemuin. Ontong lupa bêdoa, yak!


Fasha pun membuka pintu, dan terkejut. Di hadapannye, Cika berdiri dengan kokoh, mengacungkan tas kresek berisi tiga bungkus nasi goreng sembari berkata, “Sorry lama, tadi antre panjang, baru dapet, nih.” Kagak mau kaget sendirian, Fasha langsung memanggil Cika. Mereka berdua sekarang berdiri dengan ekspresi kaget yang sama, menatap Tasha di ambang pintu. Kenape, sih?!” tanya Cika, lalu berkata lagi, “Kok seperti habis ketemu hantu saja!” Fasha diam aje sambil pelan-pelan melihat kaki Tasya. Cika melakukan hal yang sama, demi memastikan apakah ntu Tasya yang asli atau hanya hantu kembaran yang datang tanpa permisi. Karena udeh ketakutan ngeliat hantu jadinye die ngibrit lari ngacir biar kaga ketemu.


Menangis tanpa kendali pun ciri lain yang diderita ketika takut terhadap hewan tertentu. Orang dengan zoophobia mungkin menghindari pergi ke kebun binatang, atau bahkan mengunjungi rumah teman yang memiliki hewan peliharaan tertentu. Kagak hanya ntu, menonton video, atau foto tentang hewan tertentu pun terkadang sebuah ancaman. Pernah digigit hewan atau dicakar merupakan pengalaman pahit yang membekas, sehingga bisa menjadi salah satu penyebab orang ntu jadi takut. Pada sebagian orang, ntu bisa menjadi salah satu faktor penyebab zoofobia atau ketakutan terhadap hewan. Pengalaman traumatis ntu dapat terjadi ketika dikejar anjing atau bertemu ular. Ketakutan akan semakin terasa apabila dihadapi dengan hewan-hewan tersebut yang memiliki pengalaman pahit.


Sêiring bêjalannyah waktu, pola prilaku masarakat amat dipêngaruhin dêngan pêrkêmbangan tèknologi. Pêrkêmbangan positip nyang têrjadi têrnyata ngêmilikin potènsi dalêm ngêmicu bêrbagè bêntuk tindak pidana bêrbasis daring, misalnyah pêngancêman. Pada hakikatnyah tindakan pêngancêman adalah tindakan nyang ngêlanggar hukum. Pêngaturan têntang tindak pidana pêngancêman dalêm KUHP bisa kêliatan dalêm pasal 368 KUHP ama pasal 369 KUHP. Kêdua pasal onoh sama-sama ngatur têntang tindak pidana pêngancêman. Pêrbèdaannyah têrlêtak pada pêngaturan pasal 368 KUHP nyang ngatur têntang tindakan ancêman ngêgunain kêkêrasan atau ancêman kêkêrasan sêbagè kêjahatan biasa, sêdêngkan pasal 369 KUHP ngatur têntang tindak pidana pêngancêman pêncêmaran nama baèk nyang têrmasup kê dalêm dêlik aduan.


Cilok merupakan camilan khas Jawa Barat yang diidolakan bejibun orang. Teksturnye kenyal, dan rasanye pun gurih, ntu ganyeman dijual di gerobak kaki lima. Harga yang ditawarkan juga terbilang terjangkau, namun, pencinta ntu camilan pasti merasa jijik setelah melihat video cara pembuatan dari seorang oknum. Dalam video yang bereda di media sosial, penjual cilok tersebut membuat adonan yang terbuat dari tepung tapioka dan beberapa bahan lainnye. Bahan-bahan tersebut kemudian diaduk menggunakan kaki. Video tersebut kemudian menjadi viral. Banyak dari netizen yang mengutuk aksi penjual ganyeman jorok tersebut. Penjual tersebut memilih menggunakan kaki saat mengaduk adonan cilok lantaran untuk memangkas waktu agar tidak terlalu lama. Meskipun kagak semua penjual cilok melakukan hal yang sama seperti ntu, tetapi netizen mengaku merasa geli. Mereka juga mengatakan untuk tidak mengonsumsi cilok lagi.


Bau kaki bisa ngêjadi masalah nyang memalukan, apalagi wayah êlu harus menanggalkan alas kaki êlu di depan banyak orang atau di têmpat umum. Mengandung antibakteri, cuka sari apel bisè ngêbantu mengatasi bakteri penyebab bau di kaki. Sêlaèn ntu, penggunaan cuka sari apel jugè ngêbantu mengeksfoliasi sel kulit mati, melembapkan kaki, amè memastikan bakteri kagak terus berkembang biak  di kaki êlu. Sementara madu ngêmilikin sifat antimikroba amè ngêbantu menjaga kesehatan kulit êlu. Carènyè, rendam kaki êlu dalêm sebaskom aèr hangat nyang sudah dicampur dêngan atu gelas cuka sari apel amè dua sendok teh madu. Rendam kaki êlu ke dalêm larutan alami êni sêkitar 45 menit sambil santai aja. Lakukan perawatan êni sêcarè rutin buat menghilangkan bau tak sedap di kaki êlu.


Semakin gede aye makin paham tuh ape pelecehan, sebab aye selalu keinget momen itu, untung waktu itu aye masih dilindungin. Padahal pan hal nyang kaga ngenakin itu harusnye kaga terjadi, perkara apa nyang dipake aye tuh kaga harusnye bikin orang itu mikir macem-macem ama aye, aye tuh cuma anak kecil usia 5 tahun, trus Babeh dia tuh udeh kenal banget ama Babeh aye. Udeh semestinye die lindungin aye bukan malah bikin aye takut ama die, karna ampe sekarang tuh kalo liat mukanye aye pengen abisin bae nyang ada. Kejadian itu tuh udh berlalu hampir 20 tahun lebih tapi setiap perlakuan-perlakuan Babehnya ke aye tuh kaga pernah lupa, trus ampe sekarang juga aye kaga berani tub bilang ama orang tua aye dan aye simpen trauma kecil ini sendiri.


Menurut bukunye karya dari P.A.F. Lamintang dalam bukunye yang berjudul Dasar-Dasar Hukum Pidana Indonesia, beliau berpendapat bahwa unsur subjektif dari suatu tindak pidana adalah (hal. 193-194): Adanya kesengajaan (dolus) atau ketidaksengajaan (culpa), maksud atau voornemen pada suatu percobaan atau poging seperti yang di maksud di dalam Pasal 53 ayat (1) Kitab Undang-Undang Hukum Pidana (“KUHP”), macam-macam maksud atau oogmerk seperti yang terdapat misalnye di dalam kejahatan-kejahatan pencurian, penipuan, pemerasan, pemalsuan, dan lain-lain, merencanakannye terlebih dahulu atau voorbedachte raad, seperti yang terdapat di dalam dalam kejahatan pembunuhan berencananye dalam Pasal 340 KUHP, perasaan takut atau vrees, seperti terdapat di dalam rumusan tindak pidana Pasal 308 KUHP. Jadi sebenernye ngeprank itu boleh aje asal jangan yang keterlaluan, tapi emang sebaiknye kaga usah juga dilakuin itu prank prank kaga baik juga.


Nyak aye tuh pulang ke rumah sendiri kaga bawa bayi, soalnye ade aye pan dioper tuh ke rumah sakit gede. Di rumah sakit tuh ade aye masup ke ingkubator trus badannye dipakein selang semua trus juga idungnye dikasih oksigen. Nyak tuh tiap hari nangis aje karna kaga sempet liat anaknye lama trus sekarang nunggu di rumah keadannye juga kaga tenang. Bertahan cuma 2 hari di Rumah Sakit akhirnye ade aye nyerah juga, kata dokternye sih si ade ini udeh banyak minum aer ketuban. Aer ketuban pan kalo udeh waktunye lahir udah kaga bae malah beracun buat bayi, jadi ya pagi-pagi buta si ade di bawa pulang ke rumah. Pas itu aye blom ngarti, cuma aye girang ade udeh boleh pulang, teryata pulang ke rahmatullah.


Sêbagè sêsêorang nyang ngêri dèwèkan, puguh udah ngêjadi rèplèks baginyah buat ngindarin kêgiatan nyang nguduinnyah ngêlakuin hal dèwèkan. Tapi, coba dah buat ora ngindarinnyah têrus-têrusan. Daripada bêgonoh, lêbih baèk dicoba buat bêrmèditasi sêorang diri. Êluh bisa miluin kêlas mèditasi daring atau ngêdêngêrin audio mèditasi khusus nyang ngêbantu nênangin ati ama pikiran wayah dèwèkan. Cukup dêngêrin mèditasi onoh. Ontong ngêlawan atau ngomonginnyah. Mèditasi sêpêrti ênih bisa ngêbantu êluh ngatasin rasa cêmas ama ngêri wayah ngêrasa dèwèkan. Buat ngêmulènyah, pastiin êluh nênangin pikiran têrlêbih dulu. Hal ênih bisa dilakuin dêngan cara ngosongin pikiran wayah duduk. Sêlaèn onoh, pastiin juga buat duduk dalêm posisi nyang ngêja êluh nyaman, yak.


Seinget aye, dari aye kecil, neneknye aye emang udeh sering sakit. Maklum, emang udeh tua juga kan. Tapi pas aye SMA, sakitnye entu beda. Biasanye separah-parahnye sakit nenek aye, dirawat di rumah sakit palingan cuma seminggu atau lebih dikit kayaknye. Tapi pas entu nenek aye bener-bener sakit total. Die bener-bener dirawat di rumah sakit lama karena semua kemampuan fisiologisnye makin turun. Bahkan setelah beberape hari dirawat di rumah sakit, kondisinye akhirnye makin parah, dan akhirnye kudu dirawat di ICU. Pas entu, tubuhnye nenek aye dipakein beragam selang, mulai dari selang infus yang kecil, sampe selang-selang laennye yang agak gede. Di sekelilingnye pun juga banyak alat modelan monitor, ventilator, dan laennye. Keluarganye aye banyak yang nangis pade saat liat entu kondisi. Mereka takut karena saat entu nenek aye bener-bener keliatan udeh sekarat.


Fobia darah ini rasa ngeri yang aneh. Udah gitu, kalo fobia laen bikin jantung bedebar cepet. Kalo fobia darah ama suntik ini debaran jantung berasa, cuman agak lelet. Udah gitu, biasanya orang yang fobia itu darah jadi tinggi, ini malah jadi rendah. Orang yang kena fobia ini jadi susah buat ke dokter atawa ke rumah sakit. tiap mau ke rumah sakit, jia udah kepikiran di sono ada darah, jia pasti kagak bisa ngadepin itu, apalagi kalo ke dokter gigi, jia udah kepikiran banget darah. Jadinya, orang yang punya hemophobia kehalang aktivitasnya gara-gara takut. Rasa ngerinya udah jia sadarin kelewatan banget, cuman jia kagak bisa ngapa-ngapain. Kalo udah ketakutan liat darah, jia pasti langsung nyingkep orang terdeketnya buat ngumpet.


Sedih banget rasanye aye pas mertua aye lagi sakit. Jadi awalnye ntu perutnye rasanye sakit banget, tapi hilang timbul gitu ilangnye. Udeh gitu ditambah lagi waktu ntu sempet hampir nabrak, jadi ngerem mendadak udeh deh akhirnya ngebentur bangku dengan keras. Kirain sakitnye ntu perut karena benturan keras yekan, karna sakitnye ntu udeh berlangsung lama makanye diputusin dah tuh buat dibawa berobat. Di USG dan diliat di dalam perutnye penyebab sakitnye ntu kenape dicari tau, karena nafas juga jadi kaya berat dan sakit. Pas udeh dicek ternyata mertua aye ada batu empedu, kite semua sedih,dan lemes banget rasanye. Yaudeh dah tuh akhirnye diputusin harus segera di operasi khawatir kalo kelamaan jadi makin parah. Alhamdulillaah pas udeh di operasi, operasinye berjalan lancar semuanye baik-baik aje.


Kalo kita ngerasa punya trauma atawa bakalan ke tempat yang pernah bikin kita trauma, pelan-pelan kita cari tau pegimana cara ngatasinnya. Pertama, ceritain ke orang yang deket. Ini kita lakuin kalo kita udah siap buat nyeritain trauma-truma kita. Kalo pengen cerita, kita juga cari tau atawa inget-inget temen atawa famili yang kita yakinin bisa kita percaya. Selaen nyeritain, kita juga cari bantuan atawa dukungan dari dia. Kalo udah kayak gitu, kita adepin perasaan kita sendiri. Ada orang yang sengaja banget buat ngelupain ama ngindarin trauma yang udah dialamin, jia kagak mau ngakuin kalo emang lagi sedih. Banyak cara ngindarinnya, ada yang kagak pernah mau ngadepin, ada yang sengaja tidur terus buat ngalihin. Cara ngindar kayak gitu malah nambah rasa stress makin nambah. Makanya, kita terima dulu aja rasa sedihnya.


Elu pernah jadi korban bully atau jadi saksi bully? Aye pernah jadi korban bully pas SD. Aye di-bully sama segerombolan temen SD aye yang hobinye nge-bully orang. Aye entu di-bully karena awalnye aye nemenin anak yang mereka lagi bully dan entu anak yang aye belain malah kagak tau diri, die malah ngefitnah aye. Jadilah aye satu-satunye yang di-bully di kelas. Mereka nyinisin dan nyindir aye. Mereka pernah manggil aye cuma buat mojokin aye. Pernah juga aye sampe nangis karena bener-bener ngerasa terintimidasi selama di-bully pas SD. Entu semua bener-bener bikin aye ketakutan buat ke sekolah tiap harinye karena di-bully sesadis entu.


Pas aye SMP, aye tinggal di asrama sekolahannye aye dan aye ade jadwal piket. Nah pas entu aye ade jadwal piket kamar dan piketnye entu buang sampah. Sebelom buang sampah kamar ke pusatnye, aye nungguin temen aye nyapu sampe selesai dan naro kotorannye di tempat sampah depan kamar. Abis entu, baru deh aye bawa entu tempat sampah kamar buat dibuang ke pusat pembuangan sampahnye. Pas turun ke lantai 1, akhirnye aye pun sampe di pusat tempat pembuangan sampahnye. Nah namanye juga pusat pembuangan sampah asrama dan sekolah, pastinye banyak bener kan sampahnye? Kagak cuma banyak aje, entu tumpukan sampah bener-bener banyak, ade yang asal buang jadinye berantakan, terus pastinye entu tumpukan sampah bau bener. Aye pun langsung lempar plastik sampahnye aye ke entu tempat sampah saking jijik dan kebauannye karena adenye tumpukan sampah yang banyak bener. Pokoknye dapet piket buang sampah dan kudu buang ke pusatnye bener-bener bikin jijik deh karena kite kudu liat entu tumpukan sampah dan nyium aroma baunye.


Bagi sêbagian orang, gêgarêsan nyang udah bonto onoh jêmbêr, tapi banyak nyang bêlon tau bahwa gêgarêsan nyang bonto onoh masing ngêmilikin manpaat bagi awak. Contonyah ajah pada tèmpè nyang udah ngêbonto. Bagi sêbagian orang tèmpè bonto èmang jêmbêr. Tapi, bagi mêrèka nyang tau manpaat dari tèmpè bonto onoh puguh ora rèla dibuang. Tèmpè bonto mênurut masarakat Indonèsia sêlalu dikênal dêngan nama tèmpè sêmangit (dalêm bahasa Jawa) dêngan ciri-ciri bêwarna cokêlat kêitêman. Jênis tèmpè ênih sêbênêrnyah bukan tèmpè gagal produksi, tapi tèmpè nyang ngalamin pèrmèntasi lêbih lama sêhingga kêliatan sêpêrti bonto. Mênurut bêbêrapah pênêlitian, tèmpè bonto ngêmilikin kandungan nyang lêbih baèk dibandingin dêngan kandungan tèmpè sêgêr.


Sebuah rekaman CCTV ntu menunjukkannye, bahwa ada dua orang pemuda yang mengendarai sepeda motor matik ntu mengintai seorang pelajar SMP yang sedang berjalan di trotoar jalan. Saat korban lengah, salah satu pelaku langsung menghampiri korban, dan menodongkannye ntu senjata tajam.  Aksi penodongan ntu tergolong nekat karena kedua pelaku beraksi pada saat situasi ntu jalannye sedang rame. Tapi parahnye, kagak ada warga yang menolong saat korban ketakutan, menangis, dan meminta pertolongan. Akibat kejadian ntu tersebut korban mengalami luka ringan lantaran terkena senjata tajam yang ditodongkannye ntu pelaku. Ayah korban juga mengatakan, korban mengalami trauma, dan masih takut untuk berangkat sekolah sendiri.


Xafizan pernah kaget bener karena suatu prank. Jadi yang bikin Xafizan kaget entu adalah karena semua barang di kosannye ilang kagak tau ke mane. Pas nanya ke ibu kos pun die malah minta Xafizan balikin konci kamar kosnye dan segera pergi dari entu tempat kos. Orlando kaget dan bingung soalnye die selalu bayar kosannye. Apelagi die juga kagak pernah nunggak. Masa tiba-tiba diusir? Eh kagak taunye entu cuma akal-akalan gengnye Xafizan aje buat nge-prank karena Xafizan dapet juara 1 pade suatu perlombaan. Xafizan pu kaget bener karena entu prank. Gimane die kagak kaget? Semua barangnye ilang dan diusir dari kosan secara mendadak, jelas aje bikin Xafizan panik dan kaget karena entu prank.


Sepupunye Doel nyang masi orok lagi maen ke rumenye Doel. Cuman, begitu udeh siang, Encang, Encing, Enyak, ame Babeh mala pamit keluar rume, mao nyari barang, katenye. Jadi, dititipin lah ntu orok ame Doel. Doel, nyang bingung mao ngapaen, akhirnye ngebiarin ntu orok maen-maen bae di ruang tengahnye. Tadi, sih, bocahnye udeh makan, udeh berak juge. Jadi, Doel lumayan tenang. Umur ntu bocah sekitar 2 taon kurang. Makanye, lagi aktip-aktipnye soalnye baru bise jalan. Mondar-mandir ke sonoh ke marih kek setrikaan. Kadang jumpalitan ndiri di atas karpet. Kagak ngape, dah, nyang penting tu bocah seneng, Doel juge ngawasinnye kagak kudu jaoh-jaoh, di ruang tengah bae. Terus, tetiba ntu bocah diem aje berdiri, sempet ngeliat Doel, sebelon nunduk, terus muntah di atas karpet. Doel kaget bangat, mane muntahnye lumayan banyak. Warnenye cokelat-cokelat gituh, kecium bangat baunye dari tempat Doel duduk. Makanye, die beburu ambil tisu, plastik, kaen, ame pewangi buat ngepel. Bari nahan oek, Doel bersiin muntahan si bocah make tisu, terus tisu kotornye dibuang ke plastik nyang die bawa. Mukenye Doel ude mengkerut-kerut aje, untung muntahnye di atas karpet nyang bahannye plastik, jadi gampang dibersiin. Begitu muntahannye ude kagak ade, die ngelap karpet bagian nyang kena pake kaen kering, terus disiram pewangi buat ngepel, bari kagak lama dilap lagi make kaen bersih. Selese begitu, karpetnye die bawa ke teras buat dijemur. Ntu bocah untung anteng cuman ngeliatin doang. Cuman, Doel begitu kelar ngejemur karpet, malah ikutan mual gegara kebayang muntahannye. Duh! Jijik bangat, batinnye.


Kagak semua orang tahan sama bau amis. Ade yang biasa aje, ade yang ngerasa kebauan, ade yang ngerasa jijik bener, dan bahkan ade yang saking jijiknye sama bau amis sampe mau muntah pas nyium bau amis. Nah bau amis entu kan macem-macem ye, ade bau amis ikan, bau amis daging ayam, daging sapi, daking kambing, daging bebek, itninye aneka daging yang belom diolah entu bau maisnye bikin aje jijik bener sampe mau muntah pas nyium salah satu bau amis dari hal yang udeh aye sebutin. Saking jijiknye kalo nyium bau amis, aye ogah ke pasar, kecuali ke tukang jajanan di depannye.


Pas ngerasain sakit begitu, orang tua tuh jadi peduli ama kesehatan. Nah, karna aye sakitnye kena DBD tapi ampe aye pulang tuh kaga ade nyang namanye penyemprotan DBD. Pasti kan disekitar rumah masih berkeliaran tuh nyamuk, trus pemerintah setempat mestinye tanggap dong karna kejadiannye tuh udeh mambludak. Akhirnye Nyak nyamperin tuh rumah RT trus mencak-mencak, pak RT sih minta maap, cuma Nyak nyuruh segera di semprot kalo ga ngancem bakalan dilaporin karna lalai. Akhirnye, baru dah tuh diturutin kalo kote udeh vokal, kalo kaga mah boro-boro tuh diperhatiin masalah nyang begitu. Suka heran ya, padahal kan jabatan tuh amanat tapi mgapa pada kaga peduli ye ama kesehatan warganye.


Rasenye, ngeliat atu sampah aje ude bikin begidik jijik, apelagi kalo sampahnye banyak dan betumpuk. Kalo ude ekstrem, ngeliat beginian bise bikin kebauan, mual-mual, bahkan muntah. Soalnye, kagak semue orang bise nahan baunye sampah nyang kagak keruan dan nyengat bangat di idung ntu. Belon lagi, pekara lalet nyang terbang-terbang ngeganggu kite kalo lagi di deket tumpukan sampah, bawaannye pengen cepet-cepet mandi aje saking ngerase joroknye ntu keadaan. Kalo ude begini, baenye, sih, emang buru-buru nyingkir, terus ngebersiin diri pake aer mengalir, sabun, ame alat pendukung kebersian dan wewangian laennye. Soalnye, selaen bau, tumpukan sampah ntu juge bise ngebawa penyakit ke diri ndiri dan orang sekitar kalo kagak bener bersiinnye.


Masalèh bisè makin rumit kalo orang nyang udèh êlu beri pinjaman malah sulit sekali ditagih. Êlu kudu beri tenggat waktu nyang jelas buat diè melunasi utang, apalagi kalo udèh menunggak lama, maka êlu perlu lebih tegas dalêm memberi tenggat waktu pelunasan. Kalo êlu masih kesulitan buat menagih utang, êlu bisè cari mediator. Mediator êni bisè dari orang nyang paling êlu percaya atau orang nyang paling disegani olèh si pengutang. Kalo jumlèh duit nyang terlibat adè banyak, aparat hukum perlu dilibatkan jugè. Kalo si pengutang kagak bisè langsung melunasi duit nyang dipinjam, êlu bisè coba memberinya alternatif dêngan membayar secara cicilan. Adè baèknyè kalo adè perjanjian tertulis sêbagè bentuk kejelasan.


Bocah indigo idèntik ama kêmampuannyah dalêm ngêliat makhluk alus di masarakat kita. Istilah kêmampuan indigo pêrtama kali dikênalin ahli mètapisika bêrnama Nancy Ann Tape pada pêrtêngahan 1970-an. Istilah onoh ngêrujuk pada pêrpaduan warna aura antara nila ama biru tua nyang dimilikin bocah dêngan kêtajêman indra kêênêm. Bocah-bocah dêngan kêmampuan indigo punya bêbêrapah ciri umum nyang bisa diidèntipikasi. Misalnyah, mêrèka cêndêrung punya pêrasaan supêrior, sulit ngêlakuin aktipitas nyang bêsipat rutin, punya rasa èmpati nyang amat tinggi, sulit miluin sistêm birokrasi bêbêlit-bêlit, ama punya kêcêrdasan intêlèktual di atas rata-rata. Bêbêrapah bocah ama kêmampuan indigo juga punya kêtêrampilan di atas rata-rata pada bidang têrtêntu.


Soal kêamanan ama kêrêsikan pangan go dialamin Irlandia. Banyak kêluhan têntang pênêmuan sêrangga, ulêt, ampè hêlèi rambut dalêm produk gêgarêsan nyang nyêbabin pênyakit. Sêoranyah lêbih dari 3.200 kêluhan têntang produk nyang ditêrima olèh Otoritas Kêamanan Pangan Irlandia taun lalu. Mulè dari gêgarêsan nyang dijual di rèstoran ampè wine nyang udah têrkontaminasi. Sêpanjang 2016, Otoritas Kêamanan Pangan Irlandia nêrima lêbih dari 1.200 kêluhan têntang gêgarêsan nyang ora layak. Lêbih dari 860 kêluhan têntang standar kêrêsikan ama lêbih dari 740 kêluhan têntang dugaan kêracunan gêgarêsan. Kontaminasi gêgarêsan ampè pênêmuan bênda asing sêpêrti pêcahan bêling, hêlèi rambut, sêrangga, ngêjadi keluhan nyang paling sêring dilaporin. Sêpêrti sêèkor sêrangga idup ditêmuin dalêm kêmasan, rambut itêm panjang ditêmuin dalêm saos bawang putih, kuku manusia ditêmuin di dalêm gêgarêsan nyang dibawa pulang, ama sêbatang puntung rokok ditêmuin dalêm kêmasan kêripik.


Harus diakui disiplin dalam berkendara kita pada umumnye memang rendah, dan kurangnya edukasi dan literasi membuat jalanan umum jadi arena balap, dan unjuk kekuatan, belum lagi kelakuan bocil-bocil yang baru bisa naik motor bebas kemanasuka menambah kesemrawutan dijalan raya. Seolah belum cukup puas dengan berlaku ugal-ugalan dijalan, seorang ini dengan entengnye menyalip antrian barisan di sebuah Spbu, tidak diketahui di Spbu mane, tapi kejadiannye ntu termasuk langka, dan kagak pantes untuk dicontoh. Ya, kalaupun memang sangat terpaksa misalkannye ada kebutuhannye penting seperti keburu jemput orangtua yang sedang sakit, setidaknye bicara baik-baik dengan orang yang ada didepannye. Jelaskan, dan meminta maaf kalau dia sedang terburu-buru karena ada alasan yang sangat penting dan bukan dibuat-buat.


Waktu ntu ane masih bocah banget, di lingkungan rumah ane dulu lagi jaman sepedaan tiap hari, ampir pagi siang sore ampe malem rame ame bocah nyang seliweran maen sepeda, alesannye sih buat olahraga, tapi ngapain juge olahraga malem yakan, pengalaman ga ngenakin waktu ane ber 4 bareng gengan sepeda ane ngeliling kampung make sepeda, pas lewatin jalan nyang lumayan curam rem sepeda ane ngeblong parah, sampe kaga nyangkut bangat, panik bangat waktu ntu, sampe ane jejeritan soalnye diujung jalan turunan ntu ade kali kecil nyang aernya item dekil banget, alhasil ane nyemplung ke kali ntu, sampe sebadan-badan item kaga keliatan apa-apaan.


Kelar pandemi tuh banyak banget orang nyang di PHK, sedih ati rasanye liat orang-orang deket ampe sodara juga ade nyang kena PHK. Wabah virus covid19 pan bikin kite harus tetep di rumah jadi gerakan ekonomi kite juga jadi lama kan, ya bingung juga tuh perusahaan mao begimana. Sebenernye kaga ada nyang mao juga kan keadaan kaya gini, tapi namanye musibah pan kaga ade nyang tau. Kaga cuma perusahaan aja nyang ngadain PHK gede-gedean, tapi juga nyang orang nyang pada dagang juga kena akibatnye. Pengen rasanye dunia cepet-cepet pulih, supaya kaya denger lagu tuh nyawa nyang ilang karna kena nih virus.


Nama Ed Sheeran puguhyah udah ora asing lagi di kuping. Pêmilik nama lêngkêp Edward Christopher Sheeran ênih mêrupakan pênyanyi sêkaligus pênulis lagu bêrkêbangsaan Inggris. Sêjak kêcit, Ed Sheeran mulè bêrmaèn gitar ama nyanyi di gêrèja sêtêmpat. Babanyah juga sêring ngêbawanyah kê bêrbagè konsèr musik nyang amat ginspirasinyah. Sheeran mulè ngêrêkam musik pada 2004. Sêcara indêpèndên, diah ngêrilis karya pêrtamanyah. Dalêm karièr musiknyah ama nyanyi dari panggung kê panggung, Ed Sheeren pêrnah ngalamin momèn ngêjêngahin. Diah ngaku pêrnah kêntut wayah bêrada di atas panggung. Tindakan kêlêpasan ênih sêmpêt ngêjanyah mênêng ama bêpikirian apahkah ada nyang ngêdêngêr. Mêski bêgonoh, diah têtêp ngêlanjutin nyanyiannyah.


Pade waktu disuntik kagak begitu berasa sakit lantaran jarum nyang dipake jarum nyang ukurannye kecil. aye kagak ngalamin efek samping nyang selame eni sering banget dikeluhin ame. Pade waktu vaksin pertama nyang aye rasain cuman nyeri di bekas  suntikannye selame 2 hari ame waktu vaksin kedua kagak ade gejala ape-ape, cuman nyeri waktu observasi doang (abis observasi vaksinnye selalu dicheck selame 30 menit), Pas udahan divaksin bise aktivitas lagi kaya biasanye. Emang efek nyang ditimbulin ke tiap orang bakal berbeda-beda mulai dari nyang ringan (nyeri tempat suntikannye, pegal ame demam) sampe nyang berat (reaksi alergi ame atawa sinkop). Intinye reaksi tiap orang beda-beda semue tergantung ame fisik terus metabolisme badannye masing-masing orang.


Kalo pun kite kaga bisa ilmu bela diri ya seenganye megang dah alat-alat buat bela diri. Kaya semprotan nyang bisa kite semprot di mata, alat setrum. Kite kaga ngapa-ngapa tuh kalo punya pegangan kaya gitu. Cuma ya ati-ati juga bawa barang kaya gitu karna takutnye malah kite nyang disangka punya niat jahat. Lagian alat buat bela diri gitu udeh banyam dijual di toko online. Kalo kife orang nyangs ering keluar apalagi naek kendaraan umum mah mesti punya tuh alat begitu, apalagi kite kaga bisa ngelawan. Buat mencegah mah kaga ngapa, namanye juga ati-ati. Kalo buat diri sendiri mah jangan mau dibilang berlebihan.


Pènomèna pêrburuan bênda-bênda nyang punya pontên sêjarah udah têrjadi sêjak lama. Dari nyang makè alat-alat sêdêrhana, yakni kayu ama bêsi, ampè makè mètal dètèktor. Kêmudian, kontèn pidio di mèdia sosial bêrisi barang-barang hasil têmuan para pêmburu têrus bè nongol, padahal hal onoh bisa micu orang laèn buat ngêlakuin pêrburuan nyang sama. Pêmêrèntah kudu sêsêring mungkin ngêgêlar pêrtêmuan ama pêndêkêtan dêngan para pêmburu pêranti nêrangin pêntingnyah benda-benda onoh diaduin kê pihak têrkait buat ngungkap sêbuah pêristiwa sêjarah. Kalu dibagènin baè, mangkin lama barang-barang bêsêjarah onoh bakal abis. Nyang jadi pêrsoalan juga, pêmêrèntah atau aparat ora bisa bêtindak sêlama bênda atau situs onoh bêlon ditêtêpin sêbagè cagar budaya sêhingga masarakat nyang nyaksiinn opêrasi pêrburuan go sêring ngêbagènin.


Kejadian aye di angkot tuh macem-macem, sempet beberapa kali kena kejadian ditodong senjata. Kaga cuma ditodong senjata aye juga hampir kena pelecehan seksual. Kejadiannye tuh pas aye mau pergi ke rumah temen, trus aye kan emang naek angkot tuh kaya biasa. Aye berangkat tuh naek angokot siang-siang bolong. Pas naek di situ emang kaga ada siape-siape lagi. Pas udeh nyampe pertengahan jalan eh ada bapak-bapak naek angkot. Awalnye si biasa aja kaya kaga kenal, cuma lama-lama si bapak-bapak ini kom deket-deket trus akhirnye aye pindah ke deket sopir.  Eh die tetep maksa buat aye ngobrol ama die, karna ketakutan aye langsung buru-buru turun padahal belom nyampe tempat tujuan.


Wayah ngadêpin sêrangan panik, awak êluh bakal ngalamin rèaksi kêcêmasan nyang amat rosa. Sêrangan panik mêrupakan salah atu jênis gangguan jiwa nyang bisa dialamin ama sêsêorang. Kondisi ênih tumannyah têrjadi kalu sêsêorang kêpapar suatu kêjadian nyang nyêbabin luapan èmosi, sêpêrti rasa ngêri, amarah, ama sêbagènyah. Sêrangan panik bukan sêsuatu nyang gampang buat dikêndaliin. Soalnyah kondisi ênih dipêrcaya bisa dipicu ama strès, gangguan jiwa, atau stimulus ama pêrobahan lingkungan têrtêntu. Olèh sêbab onoh, sêrangan panik tumannyah ora disêngaja ama têrjadi tanpa aba-aba. Sêrangan ênih bisa baè nongol sêcara ora kêduga, baèk dalêm kondisi antêng atau cêmas. Misalnyah, sêsêorang bisa baè ngalamin sêrangan panik sêbêlon ngssih pidato atau tampil di dêpan orang banyak.


Udah ngêjadi rahasia umum bahwa ampir sêmuah barang bakal diproduksi lêbih dari atu. Jadi, urup ajah kalu di suatu têmpat nyang ora kêduga êluh kêtêmu dêngan sêsêorang nyang makè pakèan dêngan motip sêrupa. Ontong kêbangêtan gasik nyimpulin sêsuatu nyang êluh pakè onoh pasaran. Di suatu têmpat nyang bêrbèda, puguh ada sêsêorang nyang juga punya barang sama dêngan milik êluh. Kecuali, barang onoh dikênal langka ama udah diumumin olèh nyang ngêja tibang bakal dikêja atu di dunia. Kalu go ada, puguh harganyah bakalan mahal pisan. Jadi, antêng bè. Sêjak kali pêrtama ngêbêli suatu barang, tanêmin dalêm pikiran masing-masing, bukan tibang êluh nyang punya barang onoh.


Kalo ke dokter gegara sakit, terus pas diperiksa ternyate kudu disuntik, kadang emang bikin takut. Sakitnye ujung jarum nyang tajem, nojos kulit kite, terus nembus ampe bawahnye, emang kagak ngenakin. Walopun sering sakitnye cuman sesaat, kagak dikit nyang jadinye takutan bangat ame enih alat ato prosesnye. Belon ape-ape, biasanye mereka udeh sewot. Terus, bagian nyang mao disuntik malah digerak-gerakin ato diindarin dari jarum suntiknye. Ade lagi nyang ampe kena serangan panik, jejeritan, keringetan banyak, degdegan parah, ampe mual ato gumoh. Penomena enih namanye trypanophobia ato pobia ame jarum suntik dan hal-hal nyang bekaitan ame suntikan. Orang-orang kek ginih butuh penanganan esktra dari pihak tenage medisnye biar nojos jarum suntiknye tetep di titik nyang tepat.


Sêorang wadon masup kê dalêm kapè amè ngêjadi pusat pêratian pêlanggan kapè. Wadon êni masup kê dalêm kapè dêngan pêrcayè diri, mêski masing makè hèlêm di kêpalènyè. Diè cêlingukan sêpêrti nyari têmênnyè. Tanpè sadar diè masing makè hèlêm di kêpalè, wadon êni têrus bêjalan kê dalêm kapè yang lagi ramè pêngunjung. Sêmuè matè pêngunjung kapè wayah ntu otomatis langsung kêtuju kê arahnyè. Kagak lamè kêmudian, diè lari kê arah pintu sêmbari ngêbawè hèlêm di tangannyè. Romannyè diè udèh sadar bahwa masing makè hèlêm, lalu ngêlêpasnyè. Wadon êni langsung ngêbukè pintu amè kêluar buat naro hèlêmnyè. Sêmbari bêrusahè ngêbukè pintu, wadon êni kêtawè di balik maskêrnyè lantaran jêngah lupè ngêlêpas hèlêm.


Elu pernah kagak, ngerasain seneng karena berhasil beli barang yang elu incer setelah nabung lama? Nah, kagak cuma seneng karena bisa beli entu barang, kite pastinye juga seneng karena ngerasa berhasil nabung, nahan diri buat kagak asal-asalan ikut beli barang yang kagak dibutuhin atau kagak dipengenin, kagak ngandelin orang, dan kagak ngutang. Setelah berhasil beli barang dengan usaha nabung sendiri, kite jadi ngerasa makin seneng, bangga, dan lega juga karena kite kagak ade utang. Selaen entu, pastinye kite juga mulai bisa ngatur keuangan selama usaha nabung kite buat beli barang yang kite incer. Intinye, kesenengan setelah berhasil beli barang yang diincer dari hasil usaha nabung bener-bener salah satu level kebahagiaan teratas deh! Nyok mulai nabung dari sekarang biar bisa ngerasa seneng dan dapet manfaat laennye!


Waktu entu, enyak dan babehnye Lora selalu ninggalin Lora sejak kecil. Mereka emang sih, ninggalin Lora sejak kecil ye demi Lora juga, nyari nafkah, supaye Lora bisa idup dengan nyaman. Tapi faktanye, idupnye Lora tetep kagak nyaman. Walaupun fasilitas yang dikasih orang tuanye Lora lengkap dan finansialnye mereka bener-bener makmur, Lora kesepian dan butuh kasih sayang orang tuanye. Entu semua tetep berlanjut sampe Lora SMP. Namun malang nasibnye Lora, ade pembantu baru yang ternyate orang suruhan musuh perusahaan babehnye Lora buat bunuh Lora. Kematian Lora entu bener-bener jadi penyesalan terdalem pade idup orang tuanye Lora. Mereka nyesel kagak nemenin Lora.


Waktu zaman aye kecil aye pernah ketemu ibu-ibu yang lagi mulung. Aye lagi berdiri di depan gang rumah, di pinggiran jalan. Dari jauh aye udeh liat ada ibu-ibu bawa karung yang di gendong ke punggung sambil die pegang sama tangannye, nah tangannye yang satu lagi die buat pegang besi panjang semacem buat ambil barang-barang gitu, yang panjang ujungnye bengkok buat nyapit tapi bukan kaya capitan, lebih mirip kaya pancingan tapi kaga pake kail. Ntu ibu lewat deket aye, gatau kenape aye udeh punya rasa rasa kaga enak kok ye, taunye ntu ibu lewat sambil sabet lengan aye pake ntu capitan, kaga terlalu sakit sih emang, cuma ya aye kaget banget aje, bener-bener panik tapi aye ga biss ngomong ape-ape, dan Alhamdulillah ntu ibu kaga ngapa-ngapain aye lagi.


Kalo rume kite letaknye di deket-deket kebon ato utan, pasti kagak asing bener ame nyang namenye tonggeret ato serangga nyang biase bebunyi cempreng dari po'on-po'onan. Bentukannye mirip lalet, tapi ukurannye jaoh lebi gede, walopun ade juge nyang kecil. Buat nyari makan, mereka kudu terbang dari atu po'on ke po'on laen buat ngisep cairannye. Nah, nyang lumayan ngeganggu manusie, selaen bunyi cemprengnye, ntu pas mereka pengen reproduksi, mereka bakal keluarnye dari tanah ampe ntu tanah ngebentuk lobang-lobang kecil. Kebayang nyang rumenye masi banyak tanah di sekelilingnye, terus dipake tonggeret buat tempat tinggal. Nanti bakal ngeliat ntu lobang-lobang kecil, ame rombongan tonggeretnye. Jijiknye pasti bukan maen buat orang nyang jijikan. Bise-bise merinding yahoed ngeliatnye, terus malah mual-mual ndiri.


Pas waktu SMA, kopaja udah jadi gandaran kusus yang ditunggu pas mau pulang sekolah. Pulang selalu bedua ama sohib. Cuman, kebetulan banget di hari itu lagi ada kerepotan masing-masing, jadinya pulang sendirian. Waktu itu kondisinya kopaja lagi padet banget, sesek ama penumpang. Kalo mau turun kagak bisa dadakan bilang kiri, kita kudu siap-siap dulu biar kagak diomelin kenetnya. Pas udah deket nyampe, siap-siap mau turun, di belakang ada orang laki yang mau turun juga. Pas udah deket pintu, orang laki kayak mepet-mepet gitu. Jia mepet-mepet kayak buru-buru mau turun. Ngeliat tangannya udah masuk sogok-sogok tas slempang yang lagi saya pake. Langsung saya tarik tas saya, terus melototin orang laki itu sambil tereak “mau ngapain lu bang”. Jia langsung lepas tangannya, terus balik lagi ke dalem kopaja. Pas turun, badan saya gementer, lemes banget rasanya takut diikutin lagi ama orang itu. Bagusnya jia kagak turun ampe kopajanya jalan lagi.


Pas enyak aye ngadain arisan, enyak aye kagak dapet ape yang hadi haknye. Padahal biasanye yang ngadain arisan entu yang punya otoritas buat ngatur ini-itu, tapi giliran enyaknye aye kagak. Jelas aje enyaknye aye kesel dan marah karena kite kagak dapet perlakuan yang adil. Nah ternyata wajar aje orang marah pas dapet perlakuan kagak adil, contohnye enyak aye. Ngerasa marah ke situasi tertentu entu hal yang normal dan sehat. Nah ade beberape penyebab orang marah dan salah satunye entu pas kite ngerasa dapet perlakuan yang kagak adil. Jadinye, perasaan marah karena situaai kite dapet perlakuan kagak adil entu wajar selama entu masih terkendali dan wajar.


Pas taon 2022, aye mulai beberape kali nyoba ikut entu acara undian give away. Waktu entu, aye lagi duduk di depan tempat ibadah buat ngantre giliran. Sambil ngantre, akhirnye aye buka-buka hape dan ternyata ada brand skin care yang lagi ngadain give away. Aye pun baca semua entu peraturannye, terus aye laksanain semuanye, salah satunye aye kudu ngomen di post-an mereka. Terus pas entu brand skincare ngumumin pemenang give away di media sosialnye, ternyata aye menangin entu give away! Aye pun langsung senyum seneng sekaligus melongo kaget karena akhirnye bisa menangin give away setelah beberapa kali nyoba tapi gagal terus.


Masing-masing orang tentu memiliki ketakutannye sendiri. Hal ntu, jika disikapinye dengan bijak, semestinye membuat orang menjadi waspada, dan berlatih terus sehingga kagak melakukan kesalahan. Jika pun nantinye terjadi kesalahan, maka orang yang bijak akan mampu mengambil hikmah dari kejadian tersebut, menjadi bekal introspeksi, sehingga ke depannye die bisa bertindak lebih baik lagi. Jika kekhawatiran akan melakukan kesalahan yang kite alami malah membuat kite menjadi sangat ketakutan untuk bertindak, berbicara, sulit berbaur dengan orang lain, takut bertemu orang bejibun, dan sering merasa bersalah tanpa alasan yang jelas, maka hal ntu mungkin disebabkannye oleh gangguan kecemasan umum, fobia sosial, fobia spesifik, gangguan kepribadian, gangguan stres pasca trauma, gangguan skizoafektif, depresi, skizofrenia paranoid, dan sebagainye.


Seabrek hak-hal yang selama ntu masih aje salah di tengah masyarakat kite tentang kesiap siagaan, dan P3K. Contohnye aje, ape yang harus kita lakukan ketika gempa terjadi? Apakah langsung lari keluar ruangan ataukah berlindung di bawah meja sambil melindungi kepala? Bagaimane jika jalur keluar tertutup timbunan bangunan? Bagaimane jika kite tertimpa reruntuhan? Hal-hal semacem ntu perlu kite ketahui dengan mencari berbagai sumber yang jelas, dan terpercaya serta lebih penting dipraktikan dalam kehidupan sehari-hari. Pengalaman pribadi aye tentang P3K ntu di rumah adalah ketika aye pernah terkena air panas ketika memasak. Masih bejibun dari kite yang salah tentang penanganan tentang terkena air panas maupun terbakar. Bejibun yang menggunakannye pasta gigi untuk mengatasi rasa terbakar karena air panas. Padahal penggunaan pasta gigi dapat memperburuk keadaan, dan bahkan menyebabkan infeksi pada luka bakar. Harusnye jika terkena air panas ntu kite perlu mendinginkan area yang terkena dengan air mengalir untuk beberapa waktu. Semakin tinggi derajat panasnye serta areanye maka semakin lama juga kita untuk mendinginkannye dengan air. Perlu juga kite menyingkirkan barang-barang lain yang berpotensi melengket ke kulit karena lelehan panasnya. Semisal pakaian dan sebagainye.


Di lingkungan rumah aye kan isinye semuanye tuh sodara. Kalo ada orang laen juga paling itu anak kosan. Kalo bersih-bersih jadi tuh siapa aje, kadang semuanye tuh pada ikutan bersih-beraih karna jadi tanggung jawab sama-sama. Mau masuk rumah aye tuh ade jalanan nyang pinggir-pingginye banyak rumput liar, akhirnye dicabutin tuh bagiannye Ncing aye. Lagi asik-asik nyabutin die kaga liat ada kotoran kucing di rumput nyang mao dia cabut. Bukannyr ngeremes rumput eh dia malah ngeremes kotoran kucing. Mana baunye juga ambreng-ambrengan karna kotoran kucingnye juga baru. Akhirnye kite semua pada tawa sekalian jijik karna bisa-bisanye ngeremes kotoran kucing kaga kebanyang ama rasanye gimana.


Alsa entu anak kedua dari dua bersodara. Die anak bontot jadinye. Pas entu die, masih kecil, TK. Nah die diajak ke pantai Ancol sama orang tuanye serta kakaknye. Mereka pun sekeluarga berangkat dari pagi. Nah pas udeh sampe, mereka sekeluarga ke jejeran tenda depan pantai. Terus pas udeh sampe di salah satu tenda tiba-tiba, "Surprise!" Di entu tenda udeh ade nenek, engkong, encing-encang, dan sepupu-sepupunye Alsa. Ternyate enyak, babeh, dan empoknye Alsa ngasih kejutan ulang tahun ke Alsa di pantai. Alsa pun kaget karena sama sekali kagak nyangka dikasih kejutan ulang tahun. Alsa pun pastinye seneng bener karena dikasih kejutan dan banyak hadiah.


Kalu êluh têrtarik bêrburu harta karun nyang ada di Indonèsia, pastiin ora mênêng-mênêng ngêbawa pulang ama ngumpêtinnyah. Pastiin sigrah ngaduinnyah kêpada nêgara. Sêbab, sêluruh pêncarian ama pênêmuan harta karun atau bênda cagar budaya di Indonèsia dilindungin undang-undang, yakni UU Nomor 11 Taun 2010 têntang Cagar Budaya. Mênurut pasal 23 pada UU Nomor 11 Taun 2010, siapah baè nyang nêmuin bênda diduga bênda cagar budaya, bangunan nyang diduga bangunan cagar budaya, struktur nyang diduga struktur cagar budaya, dan/atau lokasi nyang diduga situs cagar budaya wajib ngaduin kêpada instansi nyang bêwênang di bidang kêbudayaan, Kêpolisian Nêgara Rèpublik Indonèsia, dan/atau instansi têrkait paling lama 30 ari sêjak ditêmuin.


Banyak dari kita nyang nganggêp pêrundungan tibanglah kênakalan bocah biasa, bêbêrapah nyang laèn bêpikir bahwa pêrundungan diperluin pêranti ngêbêntuk bocah ngêjadi pribadi nyang tangguh, sisanyah nyang laèn nganggêp pêngabèan pada kasus pêrundungan nyang dialamin bocah mêrupakan cara buat ngêdorong kêmampuan bocah nyêlêsèin masalah. Akibatnyah sêring kali guru ama orang tua baru ngêtauin pêristiwa pêrundungan sêudah nongolnyah bêrbagè gêjala-gêjala gangguan mèntal atau kêsèhatan. Ngêrasa ngêri kêpada pêlaku ama kuwatir mangkin dijauhin têmên karna dianggêp tukang ngadu adalah alêsan nyang sêring ngêhambat korban buat ngaduin pêrundungan nyang dialamin. Ngêjadi korban adalah pêngalaman nyang nyêriin. Nyimpên pêristiwa onoh têrus-têrusan adalah hal nyang bêrat. Bayangin pêgimana kondisi korban wayah diah saban ari sêlalu dirècokin, disakitin, dikêja jêngah sêcara bêulang-ulang, puguh diah ngalamin rasa ora aman, guncangan psikologis, troma, bahkan gangguan jiwa.


Menurut aye mah kaga ngapa si kite salah manggil orang, ya walaupun awalnye malu tapi abis itu kan kite jadi tau nama dari temen-temen kelas kite. Dadi pada kaga tau sama sekali kan urusannye bisa berabe. Kan kalo di tempat kuliah kaga mungkin kite maen apa nyang itu-itu aje, banyak kelas nyang bikin kite mesti kenal banyak orang baru. Jadi, kaga bisa tuh kite maunye kenal ama orang nyang itu-itu aja. Nanti kalo kaga mao kenal kite sendiri tuh nyang bingung kalo lagi ada tugas nyang nuntut kite buat kenal satu sama laen. Jadi, menurut aye walaupun malu mending salah di awal dari pada gatau sama sekali.


Pas kuliah semester 7, tepatnye pas masa magang, Jane sering bener marah tanpa sebab. Tiap harinye dari Senen sampe Jum’at, pagi sampe sore atau bahkan malem, Jane magang daring di kamarnye dan berjam-jam bahkan belasan jam ngeliat laptop buat ngerjain tugas-tugasnye. Sejak saat entu, Jane jadi sering marah tanpa sebab. Nah ternyate entu wajar aje. Pada dasarnye, marah entu emang emosi yang wajar. Terus, bisa aje karena emang kurang bisa ngendaliin emosinye, jadi gampang marah. Atau bisa aje kurang istirahat dan tidur. Kalo kurang tidur, bisa aje stres. Nah kalo udeh kena stres akibat pekerjaan entu bisa bikin emosi meledak. Terus bisa aje pas orang nanyain kerjaan atau hal laen, Jane bisa aje tiba-tiba marah padahal kagak perlu marah buat responnye. Jadinye marah entu emang emosi yang normal, tapi kalo marah tanpa sebab dan terlalu sering, bisa aje entu indikasi kurang bisa ngendaliin emosi, kurang istirahat, atau bahkan gejala dari kondisi kesehatan laennye.


Sebenernya di dunia nyata tuh harta karun antarabada dan tiada. Paling kesempatan orang ketemu harta karun tuh jadi dikit apalagi di Ibu Kota ini. Paling kite bakalan nemu harta karun kalo kite lagi nemu duit tuh. Pernah suatu waktu sodara aye lagi narik ojek trus ketemu bungkusan plastik item di pinggir kalan. Sodara aye kira itu tuh sampah, trus diitip dikit karnatakut bangke tikus jadi mao di buang di comberan gitu. Eh kaga taunye itu duit segepok warnanye merah semua lagi.Sodara aye langsung syok terkaget-kaget tapi kag cerita ama siapa-siapa takut temen-temennye pada minta. Tapi, die milih buat jujur sambil nuggu ade orang nyari duitnye.


Pênting bagi êluh buat ora ngambil ati kêsèwotan orang tua. Wayah orang tua êluh ngadêpin masalah laèn dalêm idup, sêring kali mêrèka ngêjadi gampang sèwot karna hal-hal sêpèlè. Hal onoh puguhnyah bukan kêsalahan êluh. Cara têrbaèk buat ora bêpokus pada kêsèwotan adalah dêngan mêratiin wajah orang tua êluh sêmbari ngêdêngêrin ucapannyah. Pêratiin kêrutan atau ciri-ciri pisik laènnyah nyang nongol di wajah mêrèka wayah lagi sèwot. Daripada nyoba ngêmahamin ucapannyah nyang pênuh ama kêsèwotan, bayangin kêputusasaan ama kêêmpêtan nyang orang tua êluh adêpin. Dêngan bêgonoh, êluh bakal ingêt bahwa mêski êluh diomèlin, orang tua êluh go sêbênêrnyah mah ngalamin masa nyang sulit. Mungkin bè kêsèwotan onoh nongol karna dipicu ama strès nyang ora êluh picu sêcara langsung.


Sewaktu kecil aye dan keluarga tinggalnye di rumah nenek aye. Di deket rumah nenek aye bejibun kucing berkeliaran. Saking bejibunnye, suka masuk-masuk juga dah tuh ke rumahnye neneknye aye. Nah pas ntu kucing masuk, aye sama nenek aye usir-usir biasa hus hus gitu ye. Eh kaga tau ni kucing ape dan dari mane, sumpah seremnye kaya lagi ngusir harimau, tapi bentukannye kucing. Die di usir malah ngaung-ngaung sembari ngedeket terus ke kite kaya mau nerkam kite. Nenek aye sampe bawa-bawa galah kayu buat usirnye. Sampe akhirnye kite berdua naik-naik ke bale, bagus di rumah nenek aye ade bale, Alhamdulillah ntu kucing kaga loncat ke bale, dan akhirnye die berhasil kite usir. Sumpah ye perasaan baru kali ntu nemu kucing yang seremnye bukan maen, aye sampe lemes banget dan nenek aye juga, semenjak ntu aye jadi takut banget kalo kucing deket-deket ke aye.


Jalur undangan èmang jalur nyang paling bêrat ama paling lama pêrjuangannyah. Sêlama tiga taun ntu pontên kudu cakêp, pêrkêmbangan pontênnyah kudu ngêningkat, ama pêrjuangan lomba dêmi mgêdapêtin sèrtipikat. Sêmuah butuh pêngorbanan sêbab ora ada pêrjuangan nyang gampang. Ora ngapah-ngapah gagal jalur undangan, masing ada jalur masup laènnyah buat dicoba. Èmang rasanyah susah nêrima kêgagalan tuh, tapi kita kudu bangkit dan bêpikiran positip. Sêbagè muslim puguhnyah kita yakin bahwa Allah adalah pêngêja skènario têrbaèk. Allah ngêjamin nyang kita butuhin, bukan nyang kita pèngènin. Ontong patah sêmangêt! Têrus bêdoa ama ikhtiar. Sêmuah puguh ada jalannyah. Sêmoga sêmuah bisa suksès ama cita-cita masing-masing.


Adanyah rasa ngêri nyang dialamin sêsêorang karna troma wayah kêcit amat bisa mêngaruhin kêpêrcayaan dirinyah. Dalêm banyak kasus, biasanyah orang tua nyang sêring nuntut atau ngêbanding-bandingin bocah bakal ngêja bocahnyah tumbuh ngêjadi pribadi nyang ngêrian. Banyak orang tua nyang nganggêp bahwa dêngan ngêbandingin bocahnyah ama orang laèn bakal ngêmotipasi si bocah buat bisa ngêjadi lêbih baèk, padahal justru sêbaliknyah. Gênêrasi nyang paling banyak ngalamin kêjadian onoh adalah bocah-bocah nyang punya orang tua dêngan pêrbèdaan gênêrasi nyang amat tangèh sêhingga mêrèka bêlon paham pêgimana cara ngêgêdéin bocah dêngan mètodè-mètodè pola asuh nyang udah sêsuè ama pênêlitian nyang banyak dilakuin di èra karang.


Elu pernah kagak, kentut di depan orang-orang? Kentutnye yang bersuara gitu pas lagi ade banyak orang. Gimane perasaannye elu? Pastinye malu kan? Nah aye pernah kentut berbunyi di kelas yang udeh rame murid karena udeh waktunye buat absen. Terus tanpa mules atau tanda laennye, aye kentut bunyi! Rasanye aye malu bener karena kentut di depan umum! Elu tau kagak kenape aye malu bener? Karena entu kentut berbunyi. Nah karena kentutnye bunyi, orang-orang pade tau entu berasal dari aye dan pade nengok ke aye. Aye pun cuma bisa cengengesan saking malunye kentut berbunyi di tempat kelas dan pade ngeledekin serta ngetawain aye.


Memiliki rasa takut akan kematian ntu merupakan hal yang wajar, dan sering terjadi di beberape orang. Namun, jika ntu rasa takut tersebut menjadi berlebihan, bisa aje ntu namanye mengalami thanatophobia. Melansir Healthline, thanatophobia adalah bentuk kecemasan yang ditandai dengan ketakutan akan kematian atau proses kematian. Hal ntu juga sering disebut sebagai kecemasan kematian. Paling ekstrim, perasaan ntu dapat menghentikan orang dari melakukan aktivitas sehari-hari atau bahkan meninggalkan rumah. Ketakutan mereka berpusat pada hal-hal yang dapat mengakibatkannye kematian, seperti kontaminasi, benda, atau orang berbahaya. Walaupun demikian, American Psychiatric Association kagak secara resmi mengakui thanatophobia sebagai gangguan kejiwaan. Sebaliknye, kecemasan yang mungkin dihadapi seseorang karena ketakutan ntu sering dikaitkan dengan kecemasan umum.


Ditinggal orang nyang kite sayang emang berat, tapi kite juga kaga perlu sedih nyang terlalu dalem. Keadaan kite nyang kaga nerima justru beratin orang nyang pergi. Sebenernye nyang harusnye banyak kita lakuin ya berdoa, kita banyak doain orang nyang pergi supaya pergi dengan tenang dan diampunin dosa-dosanya. Semakin banyak orang nyang doain trus ngajiin kan makin bagus, dari pada kite nangis kaga berenti-berenti ya justru kaga membuat keadaan jadi makin baik juga. Sedih nyang terlalu dalem juga kaga dibolehin karna bisa nguras energi kita pan, jadi dalam proses pangantaran orang nyang pergi ya kite juga mesti kumpulin tenaga supaya semua urusan tuh kelar gitu.


Kina entu orangnye rajin bener. Die selalu berusaha buat ngerjain seluruh tugas, tanggung jawaab, dan kewajibannye sebaek dan sesempurna mungkin. Nah Kina entu kerja di  suatu tempat. Suatu hari die sakit. Die sakit selama 3 pekan. Karena entu pekerjaannye die lumayan terbengkalai. Walaupun begitu Kina udeh rutin laporan dan selalu ngerjain semaksimal mungkin walapun pas entu die lagi sakit. Eh tapi dari sekian banyak perjuangannye Kina, die malah ditegor dan bahkan diancem bakalan dipecat kalo kagak bisa selesain kerjaannye. Padahal entu ketentuan kerjanye adalah kalo lagi sakit die bisa dapet dispensasi. Tapi nyatanye kagak. Akhirnye kerjaannye Kina diambil alih sama orang laen. Parahnye entu, orang yang ambil alih kinerjanye lelet bener walaupun kagak sakit dan pade konsidisi yang harusnye bisa optimal. Jelas aje Kina marah karena kerjaannye diambil orang laen.


Cerita ketinggalan bus ato pesawat mah udeh jadi cerita nyang kaga ada abis-abisnye. Emang bener harusnye kite lebih ceoet lagi supaya kaga ketinggalan, cuma kan jalan menuju terminal tuh kaga tau ape nyang bakalan terjadi. Kaga bisa gitu kite dikasih perjalanan laen nyang penting alesannye jelas , takutnye pas lagi sial kite juga kaga ounya duit lebih. Kan kaga tega banyanginnya, kalo ada orang bae mao nolong ya kalo kaga begimana. Harusnye kalo ada alesan jelasnye bisa apa ya dikasih keringanan gitu. Tapi, pasti ada pertimbangannye si berdoa aje supaya taun kapan gitu bisa ade tuh ketentuan nyang kaya begitu.


Dêngan ngadêpin kêngêrian êluh sêcara bêrtahap bisa ngêningkatin kêtêrpaparan êluh ama rasa dèwèkan. Mètodè pêmaparan bêrtahap ênih ngêbutuhin waktu nyang lumayan lama, tapi pada akhirnyah êluh bakal ngêlatih pikiran ama awak buat bêopêrasi sêcara otomatis ama alami. Mangkin banyak êluh ngêlakuinnyah, mangkin êluh dikênalin buat ngatasin rasa ngêri êluh. Mulèlah dari nyang kêcit ama sêcara bêrtahap tingkatin périodê kêmandirian êluh. Bêjalan-jalanlah sêlama 15 mênit di taman barêng têmên atau kêluarga êluh. Mintalah mêrèka buat ninggalin êluh dèwèkan sêlama 10 mênit sêmbari bêjalan. Sêudah bêbêrapah ari, êluh bakal nêmuin bahwa êluh bisa ningkatin périodê kêmandirian nyang ngêja êluh lêbih pêrcaya diri, mêski dalêm situasi dèwèkan.


Webber barêng lakinyah mao ngunjungin putrinyah di Bristol, Inggris. Pasangan nyang bêrasal dari Prancis onoh nginêp sêlama dua ari di Travelodge. Mêrèka go mutusin buat pulang sêudah nginêp dua malêm di hotèl onoh. Wayah mao kêluar, laki Webber punya inisiatip buat ngêbèrèsin sêlimut nyang mêrèka gunain pêranti ngêntèngin gawèan pêgawè di hotèl onoh. Wayah laki Webber ngêbuka sêlimutnyah, diah nêmuin pêrmukaan sêprèh nyang jêmbêr. Ada noda bêwarna cokêlat nyang nèmplok di sonoh. Diah ngêrasa ênêk ama mêrinding. Webber ama lakinyah sèwot ama ora nyangka hal sêmacêm onoh bisa têrjadi di hotèl bêrkêlas. Mêrèka ngaduin masalah onoh kêpada pênanggung jawab kêrêsikan. Sêudah disêlidikin, pihak hotèl bilang noda onoh bêrasal dari kupi. Webber ngaduin masalahnyah kêpada kantor pusat. Pêngêlola hotèl ngaku nyêsêl atas kêjadian nyang nimpa Webber. Akhirnyah, mêrèka ngêmbaliin duit nyang Webber bayarin buat nginêp.


Kalo omongin kampus UI depok ntu rada bikin keder soal akses masuknye. kadang pintu masuk utame atawa nyang sering kite sebut gerbang kuning kadang suka ditutup aksesnye kalo ude lewat jam 11 malem, atuh pan namenye mahasiswa kadang suka ngelayab terus balik ke kampus, atawa ke asrama ude malem banget, ibarat bareng kuntilanak keluarnye, kalo saran ane sih peraturan kampus bise lebih fleksibel masalah pintu masuk atawa keluar area kampus, biar mahasiswanye juge kaga was-was kalo nugas atawa balik ngelayab malem, masa iye kudu numpang tidur diluar cuma perkara kaga bisa masuk gerbang kampus, pan mahasiswa bukan bocah kemarenan sore, jadi ude bisa jaga diri juge


Berkumpul bareng bersama keluarga besar tentunye hal yang emang menyenangkan untuk kebanyakkan orang-orang yang pade demen kebersamaan bersama keluarga. Kalo pribahasanye orang zaman dulu makan kaga makan yang penting kumpul yekan. Maksudnye biar kata ngegaresnye ganyemannye pade sederhana tapi tetep kumpul bareng keluarga dengan ganyeman yang sederhana gapape. Nah makanye kalo kite lagi ngerantau ke kota laen yang kaga ada sodara kite, terus kite idup sendirian rasanye sedih dan kadang ngerasa takut banget dah kesepian pastinye. Sakit kaga ada yang ngurus, ape-ape beneran sendirian aje kaga ada yang nemenin kite, bener-bener kaga enak rasanye, takut jadi kenape-nape. Anyeppp, dan takut bangett rasanye idup ngejalanin idup yang kaga enak begitu.


Kadang tuh rejeki emang daten disaat nyang kaga disangka dah, buktinye cerita dari sodara aye. Dia milih buat jujur, trus die akhirnye ketemu tuh ama nyang punya duit. Teryata tuh duit bukan punya orang sembarangan. Buah dari sabar ama ilhlasnye die berbuah manis. Derajatnye langsung diangkat karna sebagai balas budi die dikasih kerjaan tetap. Emang kaga pernah disangka ye, nyang penting kite jangan lupa buat terus berbuat baik di mana aja. Solanye bisa jadi itu awal dari suksesnye kita. Di mana pun kite berada juga mesti tuh junjung kejujuran, karna zaman sekarang udeh susah nyari orang nyang jujur, semua mao menang sendiri.


Gêmpa bumi têlah têrjadi. Sayangnyah, Êmak Ijah ora kêcandak nyêlamêtin diri. Wayah gêmpa têrjadi, diah lagi mandi. Êmak Ijah sêmpêt pèngèn kêluar nyêlamêtin diri, tapi diah sadar bahwa pakèannyah kêbuka. Têrus, diah balik lagi kê sumur mao ngambil handuk. Tapi, rumah Êmak Ijah kêburu rubuh. Diah ora bisa bêgêrak, kêcuali tibang gêgêrawakan minta tolong. Di rumah onoh Êmak Ijah ora sêorang diri. Masing ada laki ama bocah-bocahnyah. Tapi, mêrèka udah lêbih dulu nyêlamêtin diri. Sêsampènyah di luar rumah, lakinyah baru ingêt bahwa di dalêm masing ada bininyah. Sêudah mastiin anggota kêluarga laènnyah aman di halaman, laki Êmak Ijah kêmbali masup kê dalêm rumah. Diliatnyah di dalêm rumah nyang rubuh onoh, bininyah ngêrintih ngêri.


Tujuan ngelongokin temen udah selese. Pas kita mau pulang perasaan badan udah pada pegel banget. Nungguin angkot kagak dateng. Tiap ada yang dateng udah penuh banget, kagak bisa masuk. Akhirnya, ada angkot kosong, ada satu atawa dua orang. Cuman, lumayan kayak gitu, bisa ngangkut kita semua yang nunggu daristadi. Saking udah capeknya, kita kagak engeh naekin angkot yang pas bernagkat udah diliat. Ini angkot yang remnya blong. Kita sadar juga pas si abangnya berenti cuman sekali. Abis itu, kagak berenti lagi. Padahal, barusan udah tiga tempat orang ngeberentiin, tapi sopirnya kagak berenti. Baru jia cerita. Maaf yak kalo nanti mau turun kagak bisa berenti banget. Jia bilang, remnya loncer lagi ini. Takut banget denger jia begitu yang jia maksud jelas remnya blong. Tiap mau berentiin dari jauh jia udah narik rem tangan. Rasanya degDegan banget.


Ilangnye napsu makan biasenye kagak muncul dengan ujug-ujug tanpe alesan. Alesan ntu bise dari mane aje, sebenernye. Dari dalem, kek tenyate lagi ngidap penyakit tetentu nyang bise bikin napsu makan turun, ato bise juge paktor luar nyang biasenye dari makanan ntu ndiri. Makanan nyang kagak higienis, bise jadi sala atu penyebabnye. Lagi makan enak-enak, terus nemu hewan kecil di dalemnye, misalnye, siape nyang kagak jijik? Ntu hewan bukan bagian dari makanannye dan kagak bise dimakan juge, makanye jadi hal nyang kudu disingkirin dari makanan, tapi juge ngerusak rase napsu buat ngabisin makanannye. Enih betande kalo makanan nyang kite makan ntu ude kegolong sebage makanan kotor nyang baenye kagak lanjut dikonsumsi.


Kalo barusan cara yang bisa kita lakuin pas lagi ada di deket orang yang kena serangan panik. Ada juga yang kagak boleh kita kerjain ke orang yang lagi kena serangan panik. Kalo kita ngelakuin ini, kita malah bikin orang itu kagak nyaman. Yang paling ngeri malah bikin nambah gejala yang lagi jia rasain. Kerjaan yang kagak ngenakan pertama kita bilang kata tenang, jagan kuatir, ama bilang coba santi dulu. kata-kata kayak gitu keliatannya emang kayak ngebantuin, cuman kagak pas kalo kondisinya orang itu lagi keserang panik begitu. Bukannya beneran tenang, orang itu malah nambah kagak enak, lantaran perasaannya kayak lagi kagak diterima. Kita kagak boleh juga ngeremehin apa yang lagi orang itu rasain. Dibandingin begitu, mending kita tanyain aja apa yang jia butuhin.


Dalam bertindakpun die selalu memikirkannye berulang kali karena takut melakukan kesalahan, dan kadang die ntu mengugurkan niat untuk bertindak karena takut salah. Saat mencoba untuk kagak overthinking malah merasa kecewa, pada akhirnye karena merasa semuanye ntu kagak dipikirkan dengan matang suka merasakan kekecewaan yang berlebih jika melakukannye suatu kesalahan. Semua ntu terus die rasakan dari kecil hingga sekarang diumur 20 tahun, dan semua ntu terasa sangat mengganggu terutama pikirannye die ntu.
Ada keinginan untuk berbaur seperti yang lain tapi die sama sekali kagak bisa berkata - kata untuk mengawali sebuah percakapan. Die juga kurang suka bertemu dengan orang bejibun karena selalu merasa saat bertemu orang lain die harus perfect, dan ntu melelahkannye.


Kalo ceritanye si Nyak beda lagi, sakjng takutnye di operasi jadi selama 2 kali beranak tuh normal. Padahal beranaknye tuh beresiko karna semua anaknye lahir sungsang. Dari aye anak pertama nyang keluarnye kaki duluan, trus nyang kedua ade aye pantat duluan, nah nyang ketiga juga sama tuh kaki duluan. Namanye lahir diklinik jadi ya dikeluarin aje bocah, untungnye pas aye selamet tapi anak myang kedua kaga bisa ditolong. Anak nyang kedua akhirnye kalah trus meninggal abis seminggu lahir. Semenjak itu Nyak jadi mikir trus ya akhirnye mao tuh di sesar. Soalnye die juga udeh ngerasain kan rasanye keilangan anak, jadi harus ngelawan rasa takut dioperasi kalo mau dua-duanye selamat.


Di sekolahan orang demen banget bikin grup temenan. Ada orang yang kagak masuk bisa jadi bahan ledekan. Ada juga grup ama grup saling ngeledek biar di kelasnya ada bahan buat ketawa. Intinya buat bikin malu orang laen. Awalnya buat banyolan, lama-lama sengaja buat bikin malu. Akhirnya, jadi berantem, saling nyerang. Kagak selamanya orang yang malu bakalan jiem aja. Jia juga bakalan berubah kalo saban waktu dijadiin bahan banyolan mulu. Ada orang yang kagak sadar, jia begitu bisa ampe gede. Orang yang sering ngeledekin buat ngabanyol, bisa gampang ngeremehin orang laen. Alesannya cuman banyolan aja. Orang yang sering diledekin bisa jadi minderan ampe gedenya.


Dari masih pinyik, aye tuh udeh dikenalin ape nyang namanya nabung. Kata Nyak, kalo dari kecil udah dibiasain nabung, ampe gede tuh bakalan kebiasa ama nyang namanya nabung. Walaopun dulu, aye masih kecil nih belom bisa ngasilin duit nah jadi Nyak tuh ngajarin kalo mau dapet duit aye mesti bantuin beberes rumah. Pokoknya ape aje kalo disuruh bakal dapet deh tuh bagian, trus hasilnye aye simpen dah jadi kalo mao beli ape-ape udeh pake duit sendiri. Kalo masih kecil pan masih dikit ya duitnye, mangkanya paling aye beliin maenan di abang-abang tuh ama jajan, aye rasanye girang banget tuh kalo udeh bisa jajan. Padahal mah uang jajan buat kesekolah tetep dikasih, cuma masih utuh karna pan aye suka bantuin Nyak.


Pikiran yang belom mateng, cuman ngerasa udah gede, bikin bujang-bujang kagak mau dengerin nasehat orang. Di umur segini juga, bujang yang kagak bisa ngendaliin diri ama kagak bisa dibimbing emak atawa babanya, bisa kejerumus ama perbuatan yang belom waktunya. Waktu tingkat SMP dulu, banyak temen yang dideketin ama temen, abang mpok, atawa adek kelas. Di umur segini, banyak ngeliat temen seangkatan yang penasaran buat deket ama lawan jenis gara-gara ngeliat temennya pada begitu. Ada temen yang akhirnya dari deket lama-lama kebawa beraniin beduaan aja di dalem kelas. Emang kagak ada yang tau apaan aja yang dikerjain. Cuman, jadinya nimbulin omongan banyak orang, dari murid-murid ampe guru. Walopun kagak ngapa-ngapain, kalo udah dianggep yang kagak-kagak ama orang malahan jadi ngerasa bedosa juga.


Belom lama ngerasain sakit di lambung kayak orang mau modar. Pertama kalinya banget ngerasain kayak begitu. Berobat biar kabur penyakitnya, abis minum obat malah mondar-mandir ke kulem. Tengah malem perut sakit, berak ampe bekali-kali. Abis itu, hawanya enek banget. Kagak lama langsung muntah. Baru itu ngerasain geli liat muntahan sendiri. Pengen kagak ngelongok juga kagak bisa, soalnya emang udah di adepan sendiri. Mau kagak mau kudu diadepin. Muntah yang pertama emang lantaran perut udah ngerasa enek. Abis itu, pengen muntah lagi gara-gara geli abis ngeliat muntahan sendiri. Badan ampe lemes, tiap abis muntah ngerasain tambah enek. Terus, muntah lagi. Ampe yang terakhir, muntah kagak ada isinya. Perut ampe kosong, badan gemeter nahan sakit, nahan geli juga.


Pada 30 Juni 2021, ada pidio piral ngêliatin pênumpang TransJakarta ngomèl-ngomèl ama pêgawè. Diah ora têrima pêgawè ngalanginnyah masup lantaran dirinyah makè maskêr skuba. Diah diminta ngêgantinyah ama maskêr mèdis, tapi bêrujung cèkcok. Dari kejadian onoh, kita juga bisa bêlajar bahwa nongolnyah èmosi onoh dipicu ama hal-hal nyang ada di sêkitar êluh, baèk ama waktu, têmpat, atau situasi têrtêntu. Misalnyah, wayah êluh dèwèk bêrada di situasi kêramèan, èmosi nyang tumannyah êluh rasain adalah èmosi ngêri dan hal onoh mêrupakan hal nyang wajar. Dêngan ngênalin situasi sêkitar êluh, êluh bakal bêlajar ama ngarti kapan bolèh ngantêpin èmosi kuar apah adanyah dan kapan êluh kudu nahan èmosi onoh.